Londresen nago aitonarekin | Joxemari Iturralde\nLondresen nago aitonarekin\nde Joxemari Iturralde\nRisky gurea Londresen, aitonarekin, itsasontziz bidaia petrala egin eta gero. Bidaia baino ederragoa da, askoz, Ingalaterrako hiriburuko egonaldia. Londreseko pub eta tabernetan izango da Risky, Regent's Park-en, Cucumberland Hotel-ean, Scherlock Holmes eta Watson doktorearen Baker Street-en, British Museum-en eta Londreseko beste hainbat eta hainbat leku ikusgarritan. Risky ez da kexatzeko moduan. Edo beharbada bai, Londresen ere asko eta asko gogoratzen baita Anuxkarekin...


Wilderrek egingo lukeen bezala: 'Network' (1976) - Howard Bealen amorrua\nInguruan duen hipokresiaz nazkatuta dago Howard, egia esateko, oihukatzeko, unea heldu dela pentsatzen du eta estatubatuarrek gordetako amorruaren bozeramaile bihurtzen da. Howarden zoramenean ustiatzeko "produktu" ezinhobea aurkitu dute ekoizleek. Ongi da, Howard egiaren defendatzaile bihurtzen da, baina aldi berean, ekoizleek erraz maneiatu dezaketen txotxongilo ere bihurtu da.\nIrizpide edo etika profesional apur bat duen bakarra Max Schumacher (William Holden) dela dirudi, gaueko albistegien zuzendaria. Hala ere, ez da dirudien bezain ona, eta gauzak aldatzeko ez du gehiegi egiten.\n"Telebista ez da egiazkoa. Telebista atrakzio parke bat da, zirko bat (...). Guk ez dugu inoiz egia kontatzen. Entzun nahi duzuena kontatuko dizuegu" (Howard Beale, 'Network').\nLehen aldiz, Howard boteretsu sentitzen da, bere diskurtso zuzen eta bortizak audientziaren nahiak asetzen ditu. Aurkezlea mesias bat da audientziarentzat, profeta bat. Hedabidearen "zaborra" aireratzeari ez dio beldur Howardek, ez du horrek ekar ditzakeen ondorioetan pentsatzen. Telebistan lortutako boterearen ondorioz eta audientziarengan duen influentzia-maila altua dela eta, Howard zoratzen hasten da.\nAskotan gertatzen den bezala, audientzia erraz aspertzen da, "jostailu berria" laster "apurtutako jostailua" baino ez da, eta audientziak agintzen duenez (zenbakiak dira garrantzitsuena, beti), hedabidearen zuzendaritzak Howard Bealen "fenomenoarekin" amaitzeko estrategia batean pentsatzen hasten da. Hori bai, amaierako neurria muturrekoa izan behar da, audientziari nahi duen hori eskainiko die hedabideak: morboa, biolentzia (muturreko erabakia, nire ustez gehiegizkoa). Amaiera horrekin egiaren defentsa akabatzen du telebistak, eta sentsazionalismoak garaile suertatzen da.\nTelebistaren industriak jasotzen duen kritika gogorra da, baina Lumet harago doa. Ikuslearen jarrera pasiboa kritikatzen du. Audientziaren pasibotasuna, ikusitako sarraskiaren aurrean itsu gelditzea. Are gehaigo, espektakulu horrekin gozatzen duen audientzia kritikatzen du Lumetek. Pelikularen mezua argia dela uste dut: garrantzitsuena zenbakiak dira, etika eta morala kaxoi batean gordetzea hobe. Howarden diskurtsoa gero eta teatralagoa da, formak eta espektakuluak dute garrantzia eta ez edukiak. 1976an estreinatu zuten pelikula, baina bere diskurtsoa indartsu mantentzen da:\n"Gauzak gaizki doazela esatea ez da nire ardura. Guztiok dakizue hori. Depresio bat da. Enplegu gabe daude guztiak, bestela enplegua galtzearen beldur. Dolar batek ez du bost zentabo baino gehiago balio. Bankuek porrot egin dute (...). Jendeak ez daki zer egin eta bidearen amaiera ez dugu ikusten (...). Haserretu behar zarete! Hori da dakidan gauza bakarra! "Gizakia naiz, demontre! Nire bizitzak balio du!", da esan behar duzuena!" (Howard Beale, 'Network')\nEsan bezala, Sidney Lumetek zuzendutako pelikula muturreraino eramandako satira bat da. Aktore taldeak ongi betetzen du bere lana, ekintzak puztu egiten dituzte, baina ala eskatzen du istorioak. Pelikulak erritmoa du, trama desberdinak ondo nahasten ditu, baina agian nahasketa horren ondorioz izaera korala hartzen du pelikulak. Hala ere, pelikulak ez nau guztiz txunditu. Lau Oscar sari lortu zituen 'Network' pelikulak.\nPelikula ikusi ondoren, soilik ideia bat buruan: ia 40 urte igaro dira, baina, telebistaren industria, aldatu ote da?\nAzpitituluak euskaraz hemen\nEgilea naiara_glez en 13:30


Bit By Bit - carrera esperimentuak - 4.5.1.3 Eraiki zure produktua\nZure produktua eraikitzea arrisku handiko, saria da. Baina, lan egiten bada, feedback begizta positiboa ikerketa bereizgarria aukera ematen duten onura dezakezu.\nZure esperimentu eraikitzeko urrats bat gehiago, ikertzaile batzuk benetan euren produktu propioa eraiki hurbiltzean hartuta. Produktu horiek erakartzeko parte-hartzaileei, eta, ondoren, esperimentuak eta beste ikerketa mota plataforma gisa balioko. Adibidez, Minnesotako Unibertsitateko ikertzaile talde bat sortu MovieLens , free, ez komertziala pertsonalizatua movie gomendioak ematen ditu. MovieLens etengabe jarduten du 1997. urteaz geroztik, eta denbora honetan zehar 250.000 erabiltzaile erregistratu 30.000 filmak buruz 20 milioi baino gehiago balorazioak eskaini (Harper and Konstan 2015) . MovieLens ondasun publikoei ekarpen buruz gizarte zientziaren teoria probatzen hasita ikerketa zoragarriak egiteko erabiltzaileen komunitate aktibo erabili du (Beenen et al. 2004; Cosley et al. 2005; Chen et al. 2010; Ren et al. 2012) Helt gomendio sistemetan algoritmikoak erronkak (Rashid et al. 2002; Drenner et al. 2006; Harper, Sen, and Frankowski 2007; Ekstrand et al. 2015) ; berrikuspena osoa ikusi Harper and Konstan (2015) . esperimentu horietako asko ez litzateke posible benetako lan-produktu bat erabat kontrolatuz ikertzaile gabe.\nZoritxarrez, zure produktua eraikitzeko oso zaila da, eta pentsatu behar duzu start-up enpresa bat sortzea bezala: arrisku handiko, handiko saria. Lortuz gero, planteamendu hau kontrolpean dagoela zure esperimentu eraikitzeko errealismoa eta parte-hartzaile dauden sistemak lanean datozen dator askoz eskaintzen. Aurrerago, planteamendu hau da, potentzialki feedback begizta positibo bat sortzeko non ikerketa gehiago produktu hobea eta horrek erabiltzaile gehiago ikerlari gehiago eta abar (4.15 irudia) eramaten eramaten eramaten duela. Bestela esanda, behin feedback begizta positiboa kicks, ikerketa eta errazagoa jaso behar. Planteamendu horrek balizko hankaz arren, ezin dut arrakasta, eta horrek erakusten du nola zaila da ongi exekutatu den beste edozein adibideak aurkitzea. Baina, nire itxaropena da estrategia hori praktikoagoa teknologia hobetzen bihurtuko da. zure produktua sortzeko zailtasunak horien ondorioz, produktu bat kontrolatu nahi duten ikertzaileek askoz ere litekeena bazkide diren enpresa bat, gaia hurrengo jorratuko dut batekin.\n4.15 irudia: ongi dezakezu zure produktua eraikitzeko bada, feedback begizta positibo bat aprobetxatu ahal izango duzu: ikerketa produktu hobea eta horrek erabiltzaile gehiago dakar horrek eramaten ikerketa are gehiago dakar. Feedback begiztak positiboa mota hauek oso zailak sortu dira, baina ikerketa hori ez litzateke posible bestela gaitu ahal izango dute. MovieLens ikerketa proiektu bat duela feedback begizta positibo bat sortzeko arrakasta adibide bat da (Harper and Konstan 2015) .


Koronabirus kasu berri 2 Eibarren, beste 2 Deban eta 1 Mendaron - etakitto.eus\nKoronabirus kasu berri 2 Eibarren, beste 2 Deban eta 1 Mendaron\nBost izan dira Osasun sailak argitaratu duen txostenaren arabera Debabarrenean atzemandako koronabirus kasuak, 2 Eibarren eta, horrela, 209 izango lirateke metatutako positiboak gure herrian, beste 2 Deban eta horrela gaur egun 10 izango lirateke metatutako positiboak, eta azkenik 1 Mendaron, 3 izatetik 4 izatera pasatuko lirateke.\nHerriz herri horrela banatuko lirateke metatutako 463 positiboak Debabarrenean:\nOspitaleratuei dagokionean, atzo baino 3 lagun gutxiago daude gaur ingresatuta. Mendaroko Ospitalean 9 lagun daude, atzo 11 ziren, eta Eibarko Ospitalean 23 lagun daude, atzo 24 ziren. Beraz beheranzko joerak jarraitzen du.\n« Oskar Morales (Eitzaga auzoko bizilaguna): “Ez dugu ikusten zabortegian plan zehatza dagoenik” Hiru hilabete Alberto eta Joaquin barik »


Iritzia: 'Solstizio urardotua' - Zarautz - Zarauzkohitza.eus\nIritzia: 'Solstizio urardotua'\nMikel Elorza - Berria 2021-12-23 11:30\nMikel Elorzak ondorengo iritzi artikulua idatzi du Berria egunkariko 'Arkupean' atalean.\nSeguru xamar dirudi aurten ere neguko solstizioko ospakizunak ez direla ohikoak izango. Iturri lehorreko informazioek diotenez, Mari Domingi eta Olentzero ez ditugu mendian behera ikusiko. Olentzerok urruntze agindu bat daukan zurrumurrua zabaldu da, Mari Domingik tokia ken diezaiokeela-eta erreakzio testosteronatar bat izanda, baina egiaztatu gabe dago, frogak falta. Bestalde, eztabaida ere badute, Olentzerok musukorik ez duela jantziko, ez delako bere mutur gorri ospetsua ikusiko, eta Mari Domingik janzteko diotso, berari bost gaixotzen bada baina jendearekin egotekoa dela, eta erne ibiltzeko, Gotzone Sagarduik harrapatuz gero jai daukatela, oposizioetara aurkeztu ere ezingo direla egin, eta, autonomoak izanik, langabezia-saririk ere ez dutela. Azak ontzeko, duela ez asko elkarretaratzea egin zuten Olentzeroren txabola aurrean, ea kapoiekin zer demontretan zebilen, garai bateko praktika biotorturatzaile horiek... Arazo-olatuez gainezka, bizikidetzaren aldera, etorri ez baina aurtengo gabon kantuetarako bertsoak Felix Zubiari eskatu dizkiote.\nGure tradizio etno-mitologikoaren alternatiba bibliko-monarkikoak ere atarramentu onik ez. Nafarroan ondo dakitenez sortaldetik etorri ohi diren Errege Magoak ere aurten ez omen dira iritsiko. Baltasar izenekoari ez diote COVID pasaportea egin nahi izan, eta bestelako pasaporterik ere ez, eta azkenekoan Bidasoa gauez pasatu behar izan omen zuen, ezkutuan, eta gainera opariak banatzeko momentuan mundu guztiak mespretxua egiten omen dio berak dakarren intsentsuari. Ea intsentsua nork behar duen, zer ostia da hori, sosak nahi dituela jendeak. Eta gizagaixoak ezer ezin egin, ezta bere kideek ere, zeren eta magoak dira; gizon jakintsu ere deitzen diete, baina jakintsuak eta magoak dira gu hemen gizonezkook inteligenteak garen bezala, asintomatikoak.\nMugan bezala hainbat herritan sor lekizkiekeen trabak gainditzeko Tapia sailburuarekin hitz egin omen zuten monarken enbaxadoreek, eta honek esan horregatik bederen lasai egoteko, legeren bat aterako zuela idunekopetik oztopo horiek denak zubitzeko, baina ez da beharko, Meltxorrek eta Gasparrek azken orduan erabaki dute aurten Abu Dhabin pasatuko dituztela egunok, errege eta erregalu kontuetan han festa etengabea dela.\nAzken orduko irtenbide gisa, Urkullu eta Txibite elkarrekin langintza horretan jartzea bururatu zitzaien krisi-kabineteko buruei, eta Jonan Fernandezek berak eskaini zuen bere burua haiek ziztu bizian elkartuko lituzkeen autobidearen trazatua egiteko, baina badirudi liskar galanta sortu dela ekitaldiaren esklusiba EITBk edo Telenavarrak, nork eman, seinalea partekatzeko tenorean ere ez baitaude, eta gainera ez omen zegoen modurik Urkullu jauna Txibite anderearengana hurbiltzeko, ezta metro t'erdira ere, ez ziotela erantzukizun hiritarrak eta ardura politikoak halakorik uzten. Gainera, biak ere beldur ziren hainbat herritan, EH Bildukoek indarra duten horietan, aurrekontua eman bai baina ongi etorririk ez zietela egingo, ezta intimidadean ere.\nEta, beraz, nekez ospa daiteke gabon zoriontsurik horrela, oparirik gabe. Hain boladako dagoen lagun ikusezinari eskatzen dionik bada, baina ze lagun klase da hori, ikusterik ez dagoena, sare sozialetakoak baino fake-agoa? Lagunekin, benetakoekin, kabalkata egitea ere gaitzetsita dago, distantzia sozialarena eta isurkarien trukatze arriskutsua dela medio. Eta beraz nork bere buruari egin behar erregalua; bakarrik jo behar kanpaiak, urtezahar egunekoak alegia, eta onar dezagun, gabonetako eukaliptoa kaka zahar bat da, saloi mentoldun bat dirudi egongelak. Eta pitz itzank argitsu keinukariak megawatta dagoen prezioan!\nBeraz, aurtengo solstizioan gabonik ez. (eta oparitarako... beti geratuko zaigu Amazon!)


'Hutsean' erakusketagaz amaiera emango dio Arriagak tailen tradizioari - Busturialdeko Hitza : Busturialdeko Hitza\n'Hutsean' erakusketagaz amaiera emango dio Arriagak tailen tradizioari\nHaustura hori adierazten duen erakusketa berria inauguratuko du artista markina-xemeindarrak. Bi obratan bereizi du erakusketa. Astelehenetik aurrera egongo da ikusgaiEnrique Arriaga Kurutzebarri-k orain dela 85 urte hasitako bideari amaiera emango dio...\nHaustura hori adierazten duen erakusketa berria inauguratuko du artista markina-xemeindarrak. Bi obratan bereizi du erakusketa. Astelehenetik aurrera egongo da ikusgai\nEnrique Arriaga Kurutzebarri-k orain dela 85 urte hasitako bideari amaiera emango dio Jose Pablo Arriaga eskultoreak Hutsean izeneko erakusketagaz.\nMarkina-Xemeingo artistak egun lan egiten duen tailerrean bertan hasi zen tradiziozko tailak eta Euskal Herriko altzariak egiten bere aitona. Haren tradizioari jarraitu zioten Jose Mari Arriaga semeak eta Jose Pablo eta Henrike Arriaga ilobek. Aitak kutxaren lanketan eta Euskal Herriko sinbologian sakondu zuen gehiago, Jose Pablo Arriagak, berriz, haratzago eraman du bere obra, sinbologia propioa sortu eta egiten dituen piezetan islatzen du eskultoreak. Horrela hasi zen, esaterako, mugimenduagaz egiten dituen piezekin. Henrike Arriagak ordea, aitaren artisau lanari eman dio jarraipena, Euskal Herriko taila tradizionalerako prestatuta egonik.\nHorrela, bi ildo edo lerro eraman dituzte anaia biek aurrera urte askotan: bata Henrike Arriagak egiten zuena tradiziozko elementuekin, eta bestea, Jose Pablo Arriagak daramana bere altzari eta eskulturekin. Baina, Jose Pablo Arriagak jakitera eman duenez, ezin izan dute jarraitu Euskal Herriko kutxaren bideagaz, eta bukaera emango diote bide horri. Artistak azaldu duenez, momentu hori islatu nahi izan du, eta haustura horren erretratu diren bi obratan banatu du inauguratzear duen erakusketa.\n«Merkatua aldatu egin da, eskulana garestiagoa da, tailek balioa galdu dute, eta altzari merkeak nagusitu dira. Ondorioz, tradiziozko elementuekin ez dauka lanik Henrikek». Hortaz, lanbide hori alde batera utzi eta zabortegi batean ari da lanean. Horren adierazgarri, plastikoak eta beste elementu batzuk aukeratu ditu artistak erakusketa berrirako. «Plastikoaren garaipenak menperatu du artisauen eskulangintza. Horregatik, une honetan, egurrak plastikoaren lana egiten du». Eraldaketa hori adierazi du alde batetik, lehenengo bildumagaz. «Bilduma oso bat da birziklapenari buruz, bizitza berriari buruz».\nBestalde, tailak hutsean ontziratu ditu bigarren obra osatzeko. «Kutxen aurrekaldeak dira. Horiek egiten jarraitu barik, bukaera eman eta arropak bezala plastikoagaz gorde ditut lanak. Gainetik edozein kolore edo itxura izan dezakete, baina barruan dagoena nabaritzen da plastikoaren azpian. Plastikoak elementuari biziraupena bermatzen diola dirudi». Hutsean gordeko dituzte orain lanak, hala badagokio, etorkizunean berreskuratzeko.\nAstelehenetik aurrera ikusgai egongo da erakusketa herritar guztientzat. Tailerraren ordutegian bisitatu ahalko dela adierazi du eskultoreak.


Irunbus: Aldaketak Olentzeroren etorrera dela eta - Irunbus Auif AUIF\nDatorren astelehenean, abenduaren 23an, “OLENTZEROREN ETORRERA” dela eta, honako trafiko murrizketa hauek gertatuko dira hiri-lineetan 16:30etik 18:30era, gutxi gorabehera.\nOspitalerako noranzkoan 16: 30etik 18: 30era: autobusak Fermin Calbeton geltokiraino iritsiko dira, ondoren Nafarroa etorbidetik jaitsiko dira, GI-636 errepidetik desbideratzeko eta horrela Mendeluko biribilgunera eta etorbidetik iritsiko dira Ospitalera. (Ez dira erabiliko erdialdeko geltokiak).\nZaisa noranzkoan 16: 30etik 18: 30era: Aldabe mendiraino ohiko ibilbidea egingo du, ondoren Letxumborro etorbidetik ibiliko da eta GI-636 errepidetik joango da Fermin Calbetonera arte, eta Nafarroa etorbidetik jaitsiko da Behobiarako ohiko ibilbideari eutsiz. (Ez dira erabiliko erdialdeko geltokiak).\n17:00etatik 18:40ra bitartean, Fermín Calbetón kaleko linea-burua Elizatxo hiribideko 11. zenbakian egongo da, Olibondoen biribilgunean. (Ez dira erabiliko erdialdeko geltokiak).\n16:45etik 18:15ra bitartean, Fermín Calbetón kaleko linea-burua Elizatxo hiribideko 11. zenbakian egongo da, Olibondoen biribilgunean. (Ez da zerbitzurik emango erdialdean, Anzaranen eta San Miguelen).


Antropozenoaz ohartarazteko sail bat iragarri du David Attenboroughek | Bizigiro | Berria\nAntropozenoaz ohartarazteko sail bat iragarri du David Attenboroughek\nApirilean estreinatuko da 'Our Planet' dokumental sorta; Lurraren gainbehera erakutsiko du\nAttenborough Crystal saria jasotzen Schwab Fundazioko Hilde Schwaben eskutik, Davosen (Suitza). GIAN EHRENZELLER / EFE Tamaina handiagoan ikusi\n«Holozenoa amaitu da. Edengo lorategia galdu da», esan zuen David Attenborough dokumentalgileak joan zen astean, Suitzan, Davosko goi bileraren aurretik eginiko agerraldi publiko batean. Netflix plataformak Our Planet dokumental sailaren zortzi atal estreinatuko ditu apirilaren 5ean. Horrekin milioika ikuslerengana heltzea espero duela adierazi du naturalistak, Lurraren gainbeheraz ohartarazteko.\nNaturarentzako Mundu Funtsa WWF erakundearen eta Silverback Films ekoiztetxearen laguntzarekin egin dute dokumental saila. Attenboroughek bere ahotsa jarri dio, eta harekin BBCrentzat lan egiten duen talde berak egin du Our Planet. Steven Price eta Komeil S. Hosseini konpositoreek sortu dute musika.\n«Ni beste aro batekoa naiz, literalki», esan du 92 urteko Attenboroughek. Azaldu duenez, Holozenoan jaio zen bera. Duela 11.650 urte hasi zen Holozeno deituriko aroa, azken glaziazioaren ondoren. Naturalistak azaldu duenez, klima egonkorreko aroa izan da Holozenoa, «gizakioi kokatzeko, nekazaritzan aritzeko eta zibilizazioak eratzeko aukera eman ziguna».\nZientzialariek Holozenoa amaitutzat eman dutela, eta orain Lur planeta Antropozenoan dagoela gogoratu du naturalistak. Gizakien aroa da Antropozenoa, eta ideiak inplikatzen du Homo sapiens espezieak Lurrean duen eragina planeta itzulbiderik gabe aldatzeko adinakoa dela, glaziazioen parekoa, esaterako. «Ez da edertasun, interes edo miresmen kontua; giza bizitzaren osagai funtsezkoa da planeta osasuntsu bat izatea, eta hori suntsitzeko zorian gaude».\nErrudun sentipenetik eta errudunak bilatzeko saiotik harago joan behar dela esan du naturalistak. «Eskura dauden neurri praktikoei ekin behar diegu». Planetak pairaturiko gainbeheraren lekuko zuzena izan da Attenborough. Dokumentalak egiten hasi zen 1954. urtean. Geroztik, 120 lan luze baino gehiago egin ditu, dozenaka dokumental labur, eta 28 liburu inguru argitaratu ditu.\nDokumentalgileak onartu du harrituta dagoela Lurraren aldaketaren abiadarekin. Edonola ere, nabarmendu du gaurko komunikabideen irismena erabiltzeko aukera daukala. Duela 60 urte telebista «Ingalaterrako hegoaldeko milioi gutxi batzuengana baino ez zen iristen», adierazi du. Orain, ordea, «Lurreko edozein herrialdetako ehunka milioi pertsonengana aldi berean» helduko dela gaineratu du.\nAttenbororoughek gogoratu du dokumentalak egiten hasi zenean taldea bera eta kameraria izaten zirela. «Dagoeneko ez dira horrela egiten filmak, ez behintzat kalitate honetako egitasmoak». Our Planet sailean, 300 bat kamerariren lana agertuko dela iragarri du.\nWWFk dokumentalak egiteko behar zuten informazioa eta aholkuak eman dizkie, eta natur guneetara sartzeko aukera.


Luxuzko pintxolandiatik (Elixabete Garmendia) | Aiete – Lantxabe – Katxola – Ayete\nLuxuzko pintxolandiatik (Elixabete Garmendia)\nElixabete Garmendia kazetariak pasa den asteartean plazaratu zuen honako idatzia Berria egunkarian, turismo ereduari buruz.\nLuxu handirako azpiegitura falta da: adibidez, txalet berealdikoak alokairuan. («villas imponentes»). Isabel Muelak esana (Diario Vasco, 2016-10-23). Turismoko Zuzendaria izan zen Patxi Lopezen gobernuan eta Turismoko Sailburuordea da abenduaren bostaz geroztik Jaurlaritzan.\nXehetasun gehiago ere eman zuen elkarrizketa hartan dagoeneko EAEko turismoaren arduradun denak: nahiz eta geroz eta eros-ahalmen handiagoko turistak datozen, oraindik konparaziorik ez —dio— Eivissa, Katalunia eta Andaluzia bezalako helmuga top-ekin.\nEgundoko txalet horiek bilatzen dituztenak izango dira —diot— Trumpen eskolakoak, xeke arabiarrak edo magnate errusiarrak. Halako bat ezagutu genuen udazkenean Donostian; ETBko albistegietan ere eman zuten nola Pasaiako portuan sartu zen mega-yate fantasiazko bat, munduko hamar itsasontzi luxuzkoenen artean omen dagoena: 230 milioi euro. Haren jabea, Andrey Melnichenko. Jarraipena egin zioten egunkarien arabera, Subijana, Berasategi eta Arzak sukaldarien jatetxean izan ziren magnatea eta haren emaztea Donostian egon ziren bitartean. Mirakontxako apartamentu batean hartu omen zuten ostatu: Kristoren txaleta falta!\nLuxuzko pintxolandiatikAlokatzeko ez, baina saltzeko badauzka txalet garesti askoak Zurriolaren parean dagoen nazioarteko higiezinen agentzia batek. Eta, badaezpada, errusieraz ere jartzen ditu iragarkiak, Melnichenkoren bat parean pasatuta ere.\nOraindik ez dugu jaso Turismoko Sailburuordeak daukan egitasmoaren berririk, baina urrian emandako elkarrizketa horren arabera pentsa daiteke luxuzko turismoa behintzat bultzatuko duela. Villa imponente horiek non? Donostiaren auzo izatera kondenatutako Igeldon agian?\n«Turismoarentzat, Basque Country gara». Hori Isabel Muelaren beste egiatako bat. Zein artista exotiko fitxatuko ote dute datorren urtean Basque Country marka munduratzeko? Ze, aurten, New Yorken bizi den artista hegokorear batek egin du lan hori: Yoon Hyupek. Basque Country-n behin izanda omen zegoen: Bilbon. Baina enkarguarekin batera eman zizkioten toki enblematikoen argazkiak —Bizkaiko Zubia, Guggenheim, Loiola, Haizearen Orrazia, Gasteizko Katedrala…— eta horrela osatu zuen Basque Country-ren skylinea. Euskal Herrian ez zegoen nonbait halako lana egin zezakeen artistarik.\nAurtengo abuztuan, Eneko Goia Donostiako alkateak iradoki zuen tasa turistikoa jarri behar ote den indarrean, Udalak turismoarengatik izaten dituen gastuak —garbiketa, segurtasuna…— neurri batean behintzat berdintzeko. Goiak hala erantzun zion hirian geroz eta ozenago entzuten ari zen turista kopuru gehiegizkoaren kontrako ezinegonari. Izan ere, Donostia 2016 bizikidetza derrigortu eta deserosoaren hiriburu bihurtu zen udan. Kontua da arazoa ez dela konponduko tasa turistikoekin. Turismoaren eredu osoa da kinkan dagoena. Eta horren oinarrian, gizarte eredua.\nMiren Urkixo, EHUko irakasleak: «Hiriak eta herriak salgai daude, marka bat dira, eta enpresek ahal duten guztia egiten dute nortasun hori sortzeko. Eta herritarrek irudi bat erakutsi behar diete etortzen diren turista eta bisitariei. Egun, hemengo bizilagunak ikusle pasiboak eta figuranteak dira» (Irutxuloko Hitza, 2016-12-02).\nFiguranteak, Pintxolandiari kolorea ematen dioten tripazorroak. Edo figuranteak, luxuzko txaletetan zerbitzatzeko staff-etakoak, horiek ere beharrezkoak baitira Isabel Muelarentzat. Nolanahi ere, kolonizatu gaitzatela munduko aberats zahar eta berriek, eta baita ez hain aberats den tropak ere. Mendiko aziendak burdina goriaz nola, halaxe ari zaizkigu markatzen Basque Country-a bizkarrean.\n← Desajustes Navideños (una adaptación vasca de la viñeta de Forges) Incineradora basura →\n1 comentario en “Luxuzko pintxolandiatik (Elixabete Garmendia)”\nIrrintzi 27 diciembre 2016 a las 23:40 pm\nBerlingo Harresia erori zenean, sozialdemokrazia hil zen, itxura egiteko beharra desagertu egin zen, eta neoliberalismoaren loraldia hasi zen. Badirudi, batzuek Aieten ere harresia erortzen ikusi zutela, Aieteko Harresia. Ez da beharrezkoa antzerkiarekin jarraitzea.


Elkarretaratzeak, Aintzane Pujanaren erailketa salatzeko - Debagoiena - Goiena.eus\nElkarretaratzeak, Aintzane Pujanaren erailketa salatzeko\nOihana Elortza 2021-01-23 16:27\nArrasateko herriko plazan 13:00etan egindako elkarretaratzea.\nEuskal Herriko urteko lehen erailketa matxista salatu dute eguerdian Arrasaten egindako elkarretaratzean eta "pandemia honen antidotoa feminismoa" dela aldarrikatu. Atzo iluntzean Oñatin egin zuten Pujanaren hilketa gaitzesteko kale agerraldia eta iluntzean Aretxabaletan eta Bergaran egingo dituzte.\nArrasateko herriko plazan egin dute herritarrek elkarretaratzea urtarrilaren 4an Aizarnazabalen (Gipuzkoa) eraila agertu zen Aintzane Pujana donostiarra gogoan dutela. "2021. urtea gogor hasi da indarkeria matxistari dagokionez, Euskal Herriko urteko lehen erailketa matxista gertatu da. Matxismoaren pandemia salatzera etorri gara. Hau ez da gelditu", adierazi du Arrasateko mugimendu feministaren izenean, bilgune feministako kide den Garazi Bedatsek.\nBedatsek gaineratu du "pandemia matxista" honi aurre egiteko bidea feminismoa dela: "Herriak, kaleak, jendartea... feminismoz kutsatzea da gure antidotoa. Horretarako, emakumeen zaintza sare feministak izango dira gure irtenbidea, nahiz eta pandemia egoera honetan oztopoak egon hori egiteko".\nOñatin ere bai\nOñatin ere feminismoa aldarrikatu zuten eraso matxisten aurrean, atzo iluntzean egindako elkarretaratzean. Aintzane Pujana izan zuten gogoan plazan egindako kale agerraldian. Aretxabaletan eta Bergaran iluntzean egingo dituzte donostiarraren erailketa salatzeko kale bilkurak.\nAretxabaletan ere elkarretaratzea\nAretxabaletan ere hainbat herritar elkartu dira zapatu arratsaldean, Herriko Plazan, Udalak eta Mugimendu Feministak elkarrekin egindako deialdian. Ordu erdiz egon dira isilean, Aski da! lelodun pankartaren atzean.


Marteko 2018ko ekaineko hauts-ekaitza - Zientzia Kaiera\nMaiatzaren 30etik planeta osoari bira ematen ari zaion hauts-ekaitz orokor bat beha daiteke Marten. Hauts-ekaitzak ohikoak dira Marten, batez ere hego-hemisferioan, baina, normalean ez dira hain handiak. Egunotan Marten ikus daitekeen ekaitza, Ipar Amerika eta Errusia batera baino handiagoa da. Ekainaren 12an, 35 milioi km² hartzen zituen, planetaren laurdena. Azken hauts-ekaitz globala 2007an izan zen.\nLurrean ere badaude hauts-ekaitzak edo hondar-ekaitzak, basamortuetan, batez ere. Baina Lurreko baldintzak ezberdinak dira, eta Lurreko ekaitzak ez dira Marten bezain beste zabaltzen. Planeta gorria Eguzkitik gertuen dagoenean, hego-hemisferioan udaberria edo uda denean, atmosfera berotu egiten da eta gainazalean sortzen diren tenperatura-kontrasteek eragindako haizeek gainazalean pausatuta dagoen hautsa mugiarazten dute. Gainera, neguan izoztutako CO2 kasko polarra lurruntzen hasten da garai honetan. Horrek atmosfera loditu, eta ondorioz trinkoago egiten du. Horrela, hautsa airean geratzea ahalbidetzen da. Hautsa, 60km-raino igo daiteke atmosferan barrena. Halere, normalean, ekaitza txiki mantentzen da, ez da oraingoa bezain handia bilakatzen (ekaitza tokikoa, ez orokorra, dela diogu kasu honetan) eta astebete inguru irauten du.\nGaur egun zientzialariok oraindik ez dugu ondo ulertzen zergatik hauts-ekaitz batzuk tokikoak diren astebetez, eta beste batzuk orokorrak izan arte handitzen diren, azken hauek hilabeteak luza daitezkeelarik. Zorionez, inoiz izan dugun aukerarik onena dugu orain. Curiosity izeneko bertan baita, ekaitzean guztiz murgilduta (ikus 1. irudia).\n1. irudia: Curiosityren Mastcam kamerak ateratako bi argazki hauetan Marteko Gale kraterraren barrualdea ikus dezakegu bi egun ezberdinetan; ezkerraldean ekainaren 7ko argazkia eta eskuinaldean hiru egun beranduagokoa. Bertan, atmosferako hauts kantitatea nabarmenki handitu dela ikus daiteke. (Argazkia: NASA/JPL-Caltech/MSSS)\nBestalde egun, 3 orbitadore baino gehiago daude Marteren inguruan biraka. Beraz, hauts-ekaitza bertatik aztertuz, Marteko eguraldi eta klimari buruzko aurkikuntza berriak egiteko beta paregabea dugu.\n2. irudia: Ekaitzaren bilakaera ikus daiteke NASAren Mars Reconnaissance Orbiter izenekoaren MARs Color Imager (MARCI) kamerak hartutako irudiez osatuta. (Argazkiak: NASA/JPL-Caltech/MSSS)\nOpportunity roverra ere Marten da, planetaren beste aldean. Honek ordea eguzki panelen bidez lortzen du energia, eta ekaitzak dirauen bitartean gainazalera iristen den eguzki-argia ez da nahikoa Opportunity aktibo mantentzeko. Lotan da beraz. Espero dezagun ekaitzak luze ez irautea, Opportunityren bateria hotzez hil ez dadin, 2010ean Spirit izeneko bere rover bikiari gertatu zitzaion moduan. Zorionez, Curiosityren bateria, energia nuklearraz elikatzen da eta, beraz, ez du eguzki-argirik behar. Gau eta egun egin dezake lan. Baina kaltetu ahal dezake hauts berak roverra edo bertako instrumenturen bat? Ingeniarien ustetan, ez. Misioaren prestaketetatik roverraren gainean pilatutako hautsa nola kendu pentsatua eta planeatua dute. Hala ere, zientziaren zati bat egiteko lan-modua aldatu edo egokitu behar da. Adibidez, argi gutxiago dagoenez, kamerek denbora luzeagoan izan behar dute objektiboa irekita.\nEsan bezala, hauts-ekaitz honen aurretik azkena 2007koa izan zen. Urte hartako ekaitza oraingoa baino handiagoa izan zen, baina arinagoa. Ekaitz haren opakotasuna 5,5ekoa izan zen, eta oraingo ekaitzarena 10,8 da, ia bikoitza. 2007ko ekaitza orokorra izan bazen ere, ez zen behatutako handiena izan. Izan ere, sumendi garaienen gailurrak izan ezik, planeta osoa ilundu zuten 1971-1972an Mariner 9 misioak behatutako hauts-ekaitzak edo 2001ean Mars Global Surveyor-ek behatutakoak (ikus 3. irudia).\n3. irudia: NASAko Mars Global Surveyor orbitadorearen Mars Orbiter Camerak 2001eko hauts-ekaitz erraldoiari hartutako bi argazki. Planetak jasandako erabateko itxura-aldaketa hilabeteko tartean gertatu zen. (Argazkia: NASA/JPL-Caltech/MSSS)\nEz dirudi oraingo hauts-ekaitz hau planeta osoa estaltzera iritsiko denik, baina nork daki… adi jarraitu beharko!\nArgitalpen-data: 2018/07/17 · Atala: Dibulgazioa, Kolaborazioak\nAsteon zientzia begi-bistan #212 – Zientzia Kaiera\n[…] 2018ko ekaineko hauts-ekaitzaren ingurukoak azaltzen dituzte Naiara Barrado eta Itziar Garate fisikariak. Irakur daitekeenez, egun zientzialariek oraindik ez […]


14 « maiatza « 2020 « Prentsa oharrak\nGasteizek RPK enpresaren ekarpen solidarioa aitortu du, koronabirusetik babesteko materiala eman baitu dohaintzan\nKategoriak: Prentsa oharrak — Etiketak: Gorka Urtaran, Josu Etxebarria RPK taldeko presidentea, koronabirusa, RPK enpresa — Komunikazio Zerbitzua / Servicio de Comunicación — 14 maiatza 2020 14:06\nJoseba Etxebarriaren audioa\nGorka Urtaran alkateak RPK Group enpresaren ekarpena eskertu du; enpresak koronabirusetik babesteko materiala eman die Osakidetzari zein Gasteizko Udalari. Aitortzeko ekitaldian, zeinean enpresaren lehendakari Josu Etxebarriak hartu baitu parte, alkateak bereziki goretsi du enpresak Txinan egindako bitartekaritza lana, maskara eta babes-jantziak urgentziaz erosteko, eta azkenean materiala Udalari dohaintzan eman izana.\nOrotara 10.000 maskara kirurjiko, 2.000 FPP2 maskara, 250 babes-jantzi eta isolatzeko beste 250 jantzi eman ditu. 22.000 euro inguru balio du horrek guztiak, garraio gastuak barne, horietaz ere RPK arduratu baitzen. Osakidetzak, bestetik, 500 babes-jantzi jaso ditu; horiek 14.400 eurotik gorako balioa dute, garraioa barne.\nJosu Etxebarria RPK taldeko presidenteak azpimarratu duenez, euskal kooperatiben mugimenduak pertsonak ditu bere jardueraren erdigunean, eta material dohaintza hori horren adibide da. “Gure betebeharra bete besterik ez dugu egin. Elkartasuna pertsonen ariman eta poltsikoan eragina duena da, eta hau horren adibide da”, adierazi du.\nBestalde, alkateak eskerrak eman dizkio RPKri hiriaren izenean materiala emateagatik, bai diru kopuruagatik, bai logistikak behar izan duen denboragatik, prebentzio tresnak Gasteizera iritsi ahal izateko. “Orain da Gasteizen garaia, orain da gure hiriaren aldeko apustua egiteko eta elkartasuna eta babesa adierazteko garaia, bai erakundeen aldetik, bai enpresa eta herritarron aldetik “, azpimarratu du Gorka Urtaranek.\nSinbolikoki, Josu Etxebarriak Udalak jasotako maskara eta buzoetako bana eman dizkio alkateari.\nAtxilotua emazteari eta alaba bati eraso egiteagatik\nUdaltzaingoak atzo 59 urteko gizonezko bat atxilotu zuen Ali Gobeo auzoan familia bizi den etxebizitzan emazteari eta alaba bati eraso egiteagatik.\nGertakariak 14:00 inguruan jazi ziren, aitak amari eraso egin ziola esanez gazte batek egindako larrialdi-deiaren ondorioz udaltzainak etxebizitzara joan zirenean.\nIritsi zirenean, emakumeak aurpegiak kolpe handia zuela ikusi zuten udaltzainek. Seme-alabek, gertakariaren lekukoek, aitak eztabaida baten ondorioz amari eraso egin ziola eta alaba bati ere masailekoa eman ziola adierazi zuten.\nHandik gutxira, udaltzainek aita komunitateko eskaileretan aurkitu zuten, eta atxilotu ondoren, polizia-etxera eraman. Gaur jarriko dute epailearen esku.\nGasteizek hiri libre eta askotarikoa eraikitzeko dei egin du, pertsona lesbiana, gay, trans, bisexual eta intersexualen aurkako erasoen aurrean aktiboa\nKategoriak: Prentsa oharrak — Etiketak: Gasteizko behatokia, Gay-Transfobiaren aurkako Nazioarteko Eguna, Ikusgune-LGTBIfobia, Miren Fernández de Landa — Komunikazio Zerbitzua / Servicio de Comunicación — 10:51\nIkusgune LGTBI+fobiaren aurkako Gasteizko behatokiak sexu-orientazioa eta genero-identitatea direla eta izandako erasoei buruz aurten landu duen txostena aurkeztu du\nUdalak “Ez zaitzala LGTBIfobiak kutsatu” kanpaina aurkeztu du, maiatzaren 17a Lesbo-Gay-Transfobiaren aurkako Nazioarteko Eguna dela eta\nAmets Martínez de Heredita audioa\n“Ez zaitzala LGTBIfobiak kutsatu” lemaren pean, Udalaren Berdintasun Zerbitzuak komunikazio-kanpaina bat jarriko du abian ohiko kanaletan, “aniztasuna eta arauzkoak ez diren sexualitateak, generoak eta desioak ikusarazten laguntzeko“. Ekintza zehatzen bitartez sexu- eta genero-aniztasuna agenda publikoan txertatzeko konpromisoa berresten dugu Udaletik, eta LGTBI pertsonen kontrako estigmatizatzea eta indarkeriari aurre egiteko inplikazioa. Gure ustez, eta aurreko agintalditik uste horri jarraituz ari gara, hausnarketa horiek guztiek udal politika guztiak zipriztindu behar dituzte: Berdintasun Zerbitzuaren sentsibilizazio eta laguntzatik edo gizarte-politiketatik hasita, hiri plangintza, kirolak, gizarte-etxeetako jarduera eta zerbitzuak, enplegua, gazteria eta beste kontuan hartzeraino. Soa altxatu eta ikuspegi zabalago baten beharrean ginen, hirian zer egiten den bere dimentsio errealean ikusteko”, nabarmendu du Berdintasun zinegotzi Miren Fernández de Landak.\nKanpainaren irudiak askotariko auzokoak islatzen ditu, hainbat errealitate ikusarazteko, eta gaur egungo osasun krisia eta itxialdia ere argi aipatzen ditu. Sentsibilizazio kanpainaz gain, udal talde politikoek erakunde adierazpena adostuko dute, urtero bezala; ostiralean zabalduko da hori.\nGasteizen izandako erasoei buruzko txostena\nLesbo-Gay-Transfobiaren aurkako Nazioarteko Egunarekin bat eginez, Ikusgunek sexu-orientazioa eta genero-identitatea direla eta izandako erasoei buruz aurten landu duen txostena (2019ko maiatzetik 2020ko apirilera arte) aurkeztu du. Ikusgune-LGTBIfobiaren kontrako Gasteizko behatokiaren ordezkari Amets Martínez de Hereditak azaldu duenez, 25 gertakari jaso dira: 12 homofobiagatik; 3, lesbofobiagatik; 3, transfobiagatik; 3, genero barruko indarkeriagatik; 2, serofobiagatik, eta 2, LGTBIfobiagatik. Horiek alor ezberdinetan gertatu dira: lana, politika, erakundeak, familia, espazio publikoa, aisialdi espazioa, sare sozialak eta hitzorduen aplikazioak.\nHogeita bost gertakari horiek hazkunde nabarmena adierazten dute aurreko txostenen aldean, 2018-2019 txostenean 13 kasu jaso baitziren, eta 2017- 2018koan, 15 kasu. Ikusguneren arabera, hazkundearen arrazoia ez da gizartean LGTBI pertsonekiko gorrotoa handitu izana, baizik eta erasotutako pertsonek gero eta beldur gutxiago izatea salatzeari, eta Behatokiak bere lana betetzeko gaitasun handiagoa izatea. “Horretaz gain, herritarrek gertakariak jakinarazteko dituzten bideak hobeto ezagutzearekin lotzen dugu hazkundea. Irainak eta jazarpena dira eraso ohikoenak, eta ondoren, gorrotoaren diskurtsoa, zeina gero eta zabalduago baitago, egoera soziopolitikoa dela eta“, nabarmendu du Amets Martínez de Hereditak.\nIkusgune-LGTBIfobiaren kontrako Gasteizko behatokiak aurkeztu duen lehen txostena da, eta LUMAGORRI ZAT elkarteak elkarren segidan egindako hirugarrena.\nHomofobia, lesbofobia, transfobia eta bifobiari dagokienez Gasteizen dagoen benetako egoera ikusaraztea da hirugarren txostenaren helburua, aurrekoena bezala. Izan ere, azken hamarkadetan udalerria asko aldatu bada ere, oraindik kultura sozial normatibo bat da nagusi, zapalkuntza egoerak sorrarazten dituena, baita arau soziala betetzen ez duten pertsonen aurkako erasoak ere.\nTxostenean arakatuz, kasuen tipologia ezagut daiteke, baita bakoitzaren analisia ere; informazio hori oso baliagarria da errepikatzen diren patroiei edo espazio zaurgarriagoei buruzko ondorioak ateratzeko garaian. Aurtengo txostenean berrikuntza batzuk egin dira, eta hurbilketa zehatzagoa hiru arlotara, kezka sortzen baitute: genero barruko erasoak, lesbofobiaren egoera, eta zigor legediaren aplikazioa eraso tipologia ezberdinetan.\nTxostenak aurrekoek urratutako bideari jarraitzen dio, haien helburu nagusia Gasteizen dagoen errealitate bat ikusaraztea baita, gizarte zein kultur egitura normatiboek ikusezin bihurtzen baitute. Azken hamarkadetan izandako aurrerapenak gorabehera, LGTBI+fobiak oso presente jarraitzen du Gasteizen, bai zuzeneko erasoen bidez, bai era sotilagoan, iruditeria kolektiboan oso errotuta dauden portaerak izanik ere erasoa eta diskriminazioa baitakarte.\n“LGTBI pertsonei dagokienez, gure helburu nagusia da txostenaren bitartez lesbiana, gay, transexual eta bisexualei ikusaraztea erasoak ez direla inola ere onargarriak, eta funtsezkoa dela erregistratzea eta publikoki salatzea. Erasorik ez erantzunik gabe. Gure bigarren helburua da esparru egokia bermatzea edonor sexu-orientazioagatik edo genero-identitateagatik egindako eraso bat identifikatzeko gauza izan dadin, eta informatu eta salatzeko mekanismoak ezagut ditzan. Horretarako, funtsezkoa da ikusarazteko beharra azpimarratzea, armairua beste gizarte eraso bat baita, desagerrarazi beharrekoa”, azaldu du Amets Martínez de Hereditak.\nIkusgune-LGTBI+fobiaren aurkako Gasteizko behatokiarekin harremanetan jartzeko:\n– Telefono-zenbakia: prentsa: 665 754 505/ salaketa: 633 309 653\n– Posta elektronikoa:info@ikusgune.eus\nSexu-orientazioa eta genero-identitatea direla eta izandako erasoei buruzko txostena (2019ko maiatza-2020ko apirila).\nGasteizko Udalaren berdintasun-politiketan sexu- eta genero-aniztasuna txertatzeko agenda (2018-2021)\nTokiko Gobernu Batzarra (2020-05-15)\nKategoriak: Oharrak — Komunikazio Zerbitzua / Servicio de Comunicación — 10:25\nWebgunean Tokiko Gobernu Batzarra 2020ko maiatzaren 15ean (ostirala), 9:00etan, egingo duen ohiko bilkuraren gai-zerrenda.\nUdalak aurrekontuaren zati bat gorde du, aurten diru-sarrera gutxiago izango duela aurreikusten baitu\nKategoriak: Prentsa oharrak — Etiketak: 2020rako udal aurrekontua, koronabirusa, Ogasuneko zinegotzi Iñaki Gurtubai — Komunikazio Zerbitzua / Servicio de Comunicación — 10:13\nGastuari eusteko plan bat abiatu da, 38.472.037 euroko diru-partidak atxikita\nOgasun Sailak 2020rako udal aurrekontua berraztertu du, COVID-19ak eragindako egoera ekonomiko berriari egokitzeko. Arabako Foru Aldundiak FOFELen bitartez egiten duen ekarpena murriztu eta udal zergen bidez lortzen diren sarrerak gutxituko direlarik, gastuari eusteko neurriak hartu beharra dago; horiek udal arlo guztiei eragingo diete, hiru ardatz estrategiko hauei izan ezik: osasuna babestea, gizarte-ongizatea bermatzea eta jarduera ekonomikoa sustatzea, joan den astean alkate Gorka Urtaranek adierazi zuen bezala.\nGastuari eusteko, 38.472.037 euroko diru-partidak atxikiko dira. Gastua arrazionalizatzeko lehen neurria da, aurreikusitako sarreren murrizketari egokitzeko; hori 47 milioi euro inguru izango dela jo da.\n“Zuhurtziaz jokatu behar da, edozein familiaren ekonomian egiten den bezala, ez daukagun dirua gastatu gabe. Erakunde serio batek, sarreren jaitsiera handiari aurre egin behar dionean, zentzuz, seriotasunez eta zorroztasunez kudeatu behar du“, esan du Ogasuneko zinegotzi Iñaki Gurtubaik.\nUdalaren kontuetan 38,4 milioi euro atxikitzean aintzat hartu da sail estrategikoetan inolako doikuntzarik ez egiteko baldintza, “Orain Gasteiz” planak —alkateak duela gutxi aurkeztu zuen— zehazten duenaren haritik. Osasunerako, gizarte-ongizaterako eta enpleguaren eta jarduera ekonomikoaren sustapenerako gastua ez da gutxituko. Gainera, oinarrizko zerbitzuak bermatuta geratuko dira, eta ez zaio uko egingo udal agintaldiko egiturazko proiektu bakar bati ere. “Aurten egiterik ez badago gerorako utzi ahalko dira“, zehaztu du Gurtubaik.\nOraindik urtearen erdira iritsi ez delarik jarduteak badu abantailarik, beharrezkoa balitz aurrekontuaren norabidea aldatzeko aukera legokeela. “Partidak atxikitzea batez ere kudeaketa ekonomikoa arintzeko neurria da. Zirkunstantziek hala eskatzen badute edozein unetan egin daiteke atzera, baina gogoan izanda hemendik urte bukaerara arte aurre egin beharreko balantze ekonomiko zaila“, azpimarratu du Ogasuneko zinegotziak.\n“Aurrekontua, hitzak berak adierazten duen bezala, gastatu dezakegunaren aurreikuspen bat da, erabilgarri dauden baliabide ekonomikoen araberakoa. Tresna bizia da, administrazio batek ere ezin baitu zehatz-mehatz jakin urtebeteko aurrerapenarekin zein izango den diru-sarrera eta gastuen kopuru zehatza. Gaur egun dugun egoeraren aurrean, gure aurreikuspen ekonomikoa errealitate berrira egokitzea da arduratsuena. Ez egitea Udalak bere gain hartzerik ez duen arriskua da”, amaitu du Iñaki Gurtubaik.


‘Garai bereziendako kontzertu berezia’, abenduan eta Durangon | Musikharia | IRRATIA\n2021 ABEN. 07 - 14:28h\nIker Gurrutxaga - Peli Lekuona\n‘Garai bereziendako kontzertu berezia’, abenduan eta Durangon\nKantak hartu, moldatu eta Willis Drummond espiritua mantentzeko diskoa da ‘Garai bereziendako kontzertu berezia’. Durangoko Azokan aurkeztu dute diskoa eta ‘MusikHaria’ saioan izan da Jurgi Ekiza abeslaria.\nLaukotean grabatu du bere azken diskoa Willis Drummond talde lapurtarrak.\nWillis Drummond taldeak espero gabeko diskoa aurkeztu du Durangoko Azokan. Ez da akustikoa baina pandemiaren baitan, «publikoari egokituriko» kontzertuak egin ostean, abestiak moldatu eta instrumentuak gehituz sortu da ‘Garai bereziendako kontzertu berezia’.\nDiskoak ez du taldeak eskaini ohi duen potentzia. Hala ere, ez du energiarik galdu. Kontzertuetan publikoak erantzun duela onartu du Jurgi Ekizak: «Izan da holako energia bat kontzertu guztietan. Baina egia da Atabalen berezia izan zela, gure etxea bezala delako, urte bat pasa zelako aurrekotik. Ekainekoan etorri zen jende askok ikusi zuen pandemia aurreko azken kontzertua izan zen Willis Drummondek elektrikoan emandakoa, urte eta erdi lehenago, areto berean. Orduz geroztik, ez zen kontzerturik egon».\nBiarritzeko aretoan grabaturiko kontzertuak ‘Zugzwang’ diskoko lau abesti dauzka. 2019an, bi kontzertu eskaini zituen taldeak eta kanpoko bira bat egin zuten, Japoniatik pasaz. Ondoren etorri zen konfinamendua. «Diska hori pixkat galdu dugunaren sentsazioa dugu. Beraz, nahi genuen absolutuki kantu hauek ere sartu zitezen set list berri horretan. Moldatu ditugu kantak eta gustuko jokoa izan da».\n«Kantu bat hartu, biluztu eta garrantzitsuena mantendu» izan da lapurtarren helburu nagusia. Aldaketak eginez, esentziari eutsi nahi izan diote. Erronka honetan, 2006raino atzera egin dute ‘Ur Gainean’ abestiarekin. Aurten 15 urte beteko ditu kantuak. «Ez du deus ikusteko jatorrizko bertsioarekin. Saiatu gara egiten zerbait, pixkat, kalexiko modukoa, girotsua, akustikoarekin».\nAhotsenean egin duten aurkezpen kontzertu laburrean ekainean grabatutako magia hori transmititu dute, laukote formatuan, Plateruena beteta zegoela. Orain, Willis Drummondek lau kontzertu eskainiko ditu abenduan: hiru elektrikoan eta bat akustikoan. Lehenengoa, Donostiako DabaDaba aretoan izango da, zeinetarako sarrera guztiak salduta dauden. Hilaren 18an, Bilboko Kafe Antzokian izango dira, eta, 26an, Ondarroako Beikozini aretoan. Akustikoaz gozatu nahi duenak, berriz, Zumarragan izango du horretarako aukera, abenduaren 30ean.\nAurrera begira ere lanean hasi direla aipatu digu Jurgi Ekizak eta bederatzi abestiren oinarrizko egiturak sortuta dituztela ere esan digu. Orain, entseatzen ari dira eta laster erabakiko dute laukoteari eutsi edota hiruko formaziora itzuliko diren. Izan ere, 2022ko hastapenean nahi dute hurrengo disko grabatzen hasi Willis Drummond taldekoek.\n«Estudiora sartu aurretik kantuak ‘matxakatzeko’ aprobetxatu genuen itxialdi garaia»\n‘Orbela’ kantu berria aurkezten izan dira EraBatera taldekoak MusikHaria irratsaioan\n«Utopiak akabatu egin behar dira, haiek gu akabatzen gaituztelako»\n«Nire burua ez dut ikusten besteei zer jo behar duten aginduz»


EAJk eta PSE-EEk Dolarea parkeko pintadak "gogor" salatu dituzte - Goierriko Hitza : Goierriko Hitza\nEAJk eta PSE-EEk Dolarea parkeko pintadak "gogor" salatu dituzte\n'Zentzu gabeko obrarik ez' eta 'PNV lapurra' pintadak egin zituzten igandetik astelehenerako gauean. Edukiontzi bat erre eta seinale bat eta zuhaitz bat apurtu zituzten\nBeasaingo EAJk eta PSE-EE alderdiek “gogor” salatu dute atzo goizean Dolarea parkean agertutako pintadak: Zentzu gabeko obrarik ez eta PNV lapurra idatzi zuen norbaitek. Halaber, edukiontzi bat erre eta zuhaitz bat eta seinale bat apurtu zituzten.\nElkarbizitzan “atzera pausoa” dela diote, eta herritar guztienak diren azpiegiturak kaltetetzen direla. Gainera, gogorarazi dute udalean ordezkaritza duten alderdi guztiek adostutako herritarren parte-hartze prozesu batetik eratorri zirela egin beharreko aldaketak.\nErlazionatutako edukiaDolarea itxuraldatuta eta zabalik dago, zortzi hilabeteren ondoren


BAT ZUK ... 20. Korrika • ZUZEU\nBAT ZUK … 20. Korrika\nPraktikatu AEK, aek korrika\nOtxandiotik Iruñerako bidea egingo du 20.Korrikak\n“Batzuk” izango da Korrikaren leloa, hizkuntza, kultura eta mundu ezberdinek osatzen duten aniztasuna irudikatu nahian. ‘Bat’ eta ‘zuk’ hitzen arteko jolasa da, herritarrak euskarara gonbidatzeko: “Hizkuntzen eta hiztunen berdintasunaren aldeko jaira”. Asier Amondok azaldu du leloa: “Hizkuntza, Kultura, Mundu ‘BAT’ sendotzeko bidean, ‘ZUK’ ere bat egin dezakezu, zeuretik, zeure hizkuntza-aberastasuna eta kultur aniztasun unibertsala bizi ditzazun: ikasiz, erabiliz, ahalbidetuz”.\nZeuk ere, zeuretik, zeure hizkuntza-aberastasuna eta kultur aniztasun unibertsala bizi ditzazun: ikasiz, erabiliz, ahalbidetuz…\nAurten ere laguntza bera eskatzera gatoz, hau da, 20. Korrikaren Korrika laguntzailea izan zaitezen nahi dugu.12 euroren truke jasoko duzu aurtengo 20. Korrikaren Korrika laguntzailearen pina, urtarriletik aurrera Euskal Herriko ehunka komertziotan beherapenak izatea ahalbidetuko dizun Korrika laguntzaile txartela eta txartela onartuko duten komertzioen zerrenda dakarren katalogoa. Eta, batik bat, 12 euro emanez, Korrika laguntzailea izango zara.\nOraindik Korrika laguntzailea ez bazara, AEKren euskaltegietan eska ditzakezu pina, txartela eta katalogoa. Internet bidez ere egin dezakezu zure eskaria, 20.Korrikaren logotipoaren gainean klikatuta (galdetegia gaztelaniaz dago. Barkatu eragozpenak!) eta etxean jasoko duzu. Izan zaitez KORRIKA laguntzaile eta gozatu bideaz!\nKORRIKA on-line denda\nEra berean, AEKren euskaltegietan ere KORRIKAren materiala salgai dago, eta laster herrialde bakoitzean egonen diren KORRIKA DENDAK iragarriko ditugu. Azken bietan produktu gehiago edukiko ditugu.


Psikoteknikoak: Heriotza duina - Centro Médico Gran Vía\nby Administrador | May 23, 2019 | Berriak |\nKataluniako Parlamentuak 2017ko uztailean onartu zuen eutanasiaren despenalizazio proposamena, 1984az geroztik eutanasiaren eta heriotza duinaren alde lanean ari den Dret a Morir Dignament (DMD) elkartearen lanari esker. 2016az geroztik Isabel Alonso da elkarteko presidentea.\nEsklerosi anizkoitzaren azken fasean zegoen eta aspalditik eutanasia eskatzen zuen María José Carrascori hiltzen laguntzeagatik, honen senarra atxilotu zuen Espainiako Estatuak apirila hasieran. Zer deritzozu?\nEzer baino lehen, nire esker ona agertu nahi diet María José eta Angeli, euren kasua publiko egitea erabaki izanagatik. Izan ere, jakin badakigu halako kasu gehiago daudela, intimitate-eskubidea bermatzeko isilpean geratzen direnak. Era berean, isilpean mantentzen den arazo honi ikusgarritasuna eman eta gogoeta bizirik mantentzeari begira, kasuak publiko egiteak asko lagundu izan du historikoki.\nEutanasiaren aldeko borroka zure amaren heriotzaren ondotik hasi zenuen. Zertan aldatu da zure harremana heriotzarekin?\nGuztiz aldatu da. Lehen ez nintzen gai heriotzaz hitz egiteko. Orain ordea, nire bizitzaren zati handi bat heriotzaren inguruan mugitzen da. Garapen horretaz konturatzen naiz, elkartetik kanpo jendearekin gaia gardenki jorratzen dudalako.\nJendartean heriotza tabua al da oraindik?\nNoski, jendeak errazago hitz egiten du gaixotasunez heriotzaz baino. Bitxia da, eufemismoak erabiltzen dira oraindik. Ezinbestekoa da tabua haustea. Gure elkartean, adibidez, espreski erabiltzen dugu heriotza hitza. Baina informazio eske etortzen den jende askori kosta egiten zaio heriotzaz gardenki hitz egitea. Eta hori, gauzak aldatu direla kontuan hartuta: Metroscopiak 2017ko otsailean egin zuen inkesta baten arabera, 35 urtetik beherako gazteen %90a heriotza duinaren alde zegoen.\nZenbateraino da Aurretiazko Borondateen Dokumentua (ABD) urrats garrantzitsua, eutanasia legeztatu bitartean?\nZalantzarik gabe, aipatzen dugun tabu hori hautsi eta heriotzaren eztabaida naturaltasunez garatzeko ezinbestekoa izan da ABDa. Dokumentu honen bitartez, norbanakoek idatzita utzi ditzakete gaixotasun batek euren erabakia zein den zehaztea ekidinez gero jaso nahiko lituzketen interbentzio eta tratamenduen argibideak. Hala ere, esan beharra dago urrats garrantzitsua izan den arren, desinformazioa oraindik ere nagusi dela zoritxarrez, eta jende gutxik egiten duela. Katalunia da dokumentu gehien aurkeztu dituen autonomia erkidegoa.\nLehen aipatzen zenuenez, biztanleen gehiengoa heriotza duinaren alde dagoen arren, eutanasia oraindik ilegala da. Nola da posible?\nHark esaten zuen bezala, elizarekin topo egin dugulako… hierarkia katolikoaren presioak oztopatu du gure borroka. Tira, abortuarekin edo sexu berekoen ezkontzen eztabaidekin historikoki gertatu izan den bezala. Gaur egun biztanleriaren gehiengoa eutanasiaren alde dago, baina The Economist-ek 2015ean egin zuen ikerketa batek agerian uzten zuen moduan, Frantzia eta Espainia dira herritarren iritzia eta legea elkarrengandik urrutien dituzten herrialdeak. Espainiako kasua eskandaluzkoa da.\nZein dira eutanasia ez legeztatzearen ondorioak?\nAldarrikatzen dugun legeak, batetik sufrikarioa eta klandestinitatea ekidingo lituzke. Bestetik, askatasunean ere irabaziko genuke. Izan ere, gaur egun heriotza duina aldarrikatzen duten familia askok klandestinitatean burutzen dute eutanasia, horrek dituen ondorioekin. Eta ez hori bakarrik, suizidio biolento asko ere saihestuko lirateke eutanasia legezkoa izango balitz.\nDMDk 35 urte betetzen ditu aurten. Zein irakurketa egiten duzue elkartearen ibilbidearen inguruan?\nElkartea hiru helbururekin jaio zen: lehena, aurretiazko borondateen agiria egitea; bigarrena, eutanasia legeztatzea; eta azkena, bizitzarekin amaitzeko askatasunaren aldeko babesa Espainian areagotzea. Gauzak horrela, gaur egun baieztatu dezakegu hiru helburuetatik bi ase ditugula dagoeneko. Garrantzitsuena baino ez zaigu falta.\nEspainiako eutanasiaren legearen etorkizuna hurrengo legealdian dago orain. Baikorrak zarete?\nEutanasiaren legea onartzeko ezinbestekoa izango da eskubide honen alde dauden alderdi politikoen garaipena. Baikorrak gara, 2018an Espainiako parlamentarismoaren historian lehen aldiz tramitera onartu zirelako eutanasiaren bi lege proposamen: Kataluniako Parlamentuarena eta PSOErena. Beraz, oso gertu egon gara, botoek zenbatzen zutelako. Baina PP eta Ciudadanosek lege guztiak blokeatu dituzte…\nAmaitu baino lehen, zein dira zuen erronka nagusiak hemendik aurrera?\nGarrantzitsuena: eutanasia legeztatzea. Bitartean, gure erronka izango da Kataluniako 21/2000 legearen eta Espainiako 41/2002 legearen aplikazioa bermatzea, sufrimendua eta gaixoen tratamenduak ekiditeko eskubidea bermatzen dutelako.


ORERETA: kixkur 25 URTE ESPETXEAN BORROKAN\nkixkur 25 URTE ESPETXEAN BORROKAN\nGaur bezalako egun batean, duela 25 urte, gure herriko Jokin Urain “Kixkur” atxilotu zuen Basaurin Polizia Espainolak, beste hainbat euskal herritarrekin batera. Hamar egunez inkomunikatuta egon zen Kixkur eta tortura larriak jasan zituen.\nGeroztik, kartzelan aurkitzen da herriko presoa. Gaur 25 urte betetzen ditu kartzelan, edo beste modu batera esanda 9125, betetzen ditu Espainiako kartzela ezberdinetan bahiturik. Urte hauetan guztietan hainbat kartzeletan egon da: Sevillan, Teruelen, Bonxen, Dueñasen, Herreran, Carabanchelen… Urte hauetan guztietan zenbaezinak dira kartzela barruan aurrera eramandako borrokak: txapeoak, gose grebak, komunikazio grebak eta beste hainbat eta hainbat borroka burutu ditu “Kixkurrek” bere, eta beste euskal preso politikoen eskubideen defentsan.\nAipatzekoa da “Kixkurrek” 2009ko abuztuaren 9tik behar zuela kalean, baina 197/2006 doktrina ezarri zioten, modu honetan, bizi osorako zigorra ezarriz. 2016ko urtarrilaren 10era arte luzatu zioten espetxealdia, zigorra 30 urtera arte igoz. Legez, Estatu espainiarrean bizi arteko zigorrik existitzen ez bada ere, praktikan, lege aldaketak medio, Euskal Preso Politikoei benetako bizi arteko zigorrak ezartzen zaizkie aipaturiko doktrinaren bitartez. Espainiar estatuak indarrean duen espetxe politika kriminalaren beste adibide gogor bat dugu aipaturiko doktrina.\nGogor eta ozen salatu nahi dugu euskal preso politikoei aplikatzen zaien bizi osorako espetxe zigorra. Oso gogorra izan behar da hainbat urte espetxean pasa ondoren, zigorra betetzear duzunean, bizi proiektuan pentsatzen hasi zarenean, mendekua oinarri duen espetxe politikaren ondorioz, zigorra beste hainbat urtez luzatzea. Ez da ahaztu behar gainera, iraupen honetako espetxealdiek ondorio fisiko eta psikologiko latzak eragin ditzaketela presoengan, eta hortaz, giza eskubideen ikuspegitik erabat onartezinak direla.\nHonengatik guztiagatik, herritar guztiei dei egiten dizuegu egoera larri hau salatzera. Guztion artean, espetxe politika kriminal hau behingoz bertan behera gelditzea lortu behar dugu, euskal preso politikoen eskubideak behingoz errespetatuak izatea lortu behar dugu; bizi osorako kartzela zigorrekin bukatu behar dugu. Horretarako, deia luzatzen dizuegu urtarrilaren 15ean, arratsaldeko 19:00etan, “Kixkurren” egoera salatzeko egingo den manifestazioan eta ondoren Landare elkartean egingo den afarian parte hartzeko.\nEtiquetas: BERRIAK, BIZI ARTEKO ZIGORRA, EKIMENAK, PRESOAK BORROKAN\njaso berriak zure Emai-lean\nORERETAKO AAM SAREAN\nTUENTIko kidea bazara egin zaitez gure lagun eta bidali zure lagun guztiei!!!


Ingurune erdaldunetako bertsolariak | Iritzia | Berria\nIngurune erdaldunetako bertsolariak\nEuskaldun onaren irudikapena da bertsolaria. Estatikaren estetikaren adibiderik behinena. Lepotik gorako sortzailea. Mendebaldeko gizartearen arrazoia-gorputza banaketa dikotomikoaren adibide fisikoa. Hizkuntzaren jatorraren eta jasoaren edukiontzia, eta zutabearen gaiari eutsiz: euskaldun-euskalduna da. Bertsozale Elkartearen azken ikerketa soziologikoaren datuek bideratu dute zutabe hau, harriduratik: biztanleriaren %15en lehen hizkuntza da euskara Euskal Herrian, baina ohiko bertso saioetako publikoari begira, bertan %69ra igotzen da zifra hori. Are gehiago, 2017ko Bertsolari Txapelketa Nagusiko finalerdietan, %81eraino handitzen da portzentajea. Salbuespen soziolinguistiko bat da bertsogintza. Eta eskerrak. Baina euskararen arnasgune kulturalean, zein toki dute inguru erdalduneko bertsolariek? Zein ez euskalkidunek? Aurreiritziak ezabatzen ari dira edo bere burua indartzen du estereotipoak?\n«Bizkaiko txapela ez du inoiz euskara batuan kantatzen duen batek jantziko», entzun zuen Jone Uria bertsolari algortarrak 13 urte zituela, gaur egun Euskal Herriko Txapelketa Nagusian eta Bizkaiko finalean makina bat bider aritua bera. Konplexua zeukan txikitan, «zona erdaldunekoa» izateagatik «ez hain euskalduntzat» zeukatelako. Euskara etxetik jaso badu ere, batuaren «zama» nabari zuen. Egun, plazaz plaza dabilela, ezberdintasunen bat sumatzen du: «Uste dut erdalgunekooi gehiago kuestionatzen zaigula hizkuntza erabilera. Ez bakarrik euskalki/ez-euskalki zentzuan. Erdalguneko bati esaldia behar bezala tolestu ez eta akats batek alde egiten badio, lehenago pentsatuko du jendeak ezjakintasunetik etorri dela, edo hizkuntza erabilera gaitasun apalago batetik; erdalgunekoa ez denaren kasuan 'joan egin zaio' pentsatzea izango da lehen erreakzioa».\nOihana Bartrak ere, Bizkaiko Txapelketan eta Txapelketa Nagusian aritutakoak, antzeko bizipenak izan ditu: batzuetan batuaz zuzendu zaizkio kantukideak, soilik berari, beren artean euskalkian egin bitartean. Ulertuko ez balitu bezala. Beste zenbaitetan, bere izatea bera nola ote den posible galdetu diote: «Neska, bilbotarra eta bertsolaria? Nola, ba!». Tentsioan bizi izan zuen gaztetan bere jatorria: «Anekdota bat kontatzeko: behin Bizkaiko finalerdiaren zozketan galdetu zuten: 'Zein da bigarren oholtzara igotzeko?', eta nik esan nuen: 'Ni', eta gainontzeko guztiek esan zuten: 'Neu'. Eta hor pentsatu nuen, zergatik esan dut: 'Ni?! Joder!'». Deseroso igo zen oholtzara, bestelako euskara horren ustezko herrenarekin, besteak bezalakoa ez izatearen sentsazioarekin. Besteak baino «ez-bertsolariago» sentitu zen, besteek bezala inprobisatzen zuen bitartean.\nIruditegi soziala da kontua, berezkotzat zer jotzen dugun, zer ote datorkigun burura bertsolari entzuterakoan, eta, batez ere, burura etortzen ez zaigun hori nola izango den beti subalternoa hegemoniarekiko, hutsuneak definitutako hori. Euskararen toki pribilegiatua den bertso munduak behar luke erreferentziazkoa izan hizkuntza gatazka hauei erantzuterakoan ere; inor «ez hain euskaldun» edo «ez hain bertsolari» sentitzen den tokia ezin da izan. Bitartean, Sustrai Colinak Euskal Herriko Txapelketa Nagusian botatako azken agurra entzunez idatzi dut zutabea: «Euskal Herria gelditu ez dadin euskal erdian/ Bila ditzagun arnasak ta ardatzak periferian».


Txina DASQUA industria tresnak 0-1 hazbeteko kanpoko mikrometro ultra-doitasunez kanpoko altzairu herdoilgaitzezko ardatzarekin eta karburozko aholkuekin fabrikazioa eta fabrika | Dasqua\nDASQUA Industria tresnak 0-1 hazbeteko kanpoko mikrometro ultra-doitasunez kanpoko altzairu herdoilgaitzezko ardatzarekin eta karburozko aholkuekin\nZorrotz egina DIN 863 arauaren arabera;\nBuruaren haria gogortu, ehotu eta lapped azken zehaztasuna lortzeko;\nInguruma neurtzeko erabilitako karburo berezi berria, karburoaren punta erortzeko ohiko erabileraren ordez;\nZehaztasunezko Lurzorua Altzairu Steel Steel hariztatzeko hagaxka, aleazio / karbono altzairuzko hariztatzeko hagaxka ordezkatzen duena gehienbat industrian;\nGraduazio argiak laser bidez grabatutako satinatutako kromo akaberan irakurtzeko erraz;\nTrinketearen geldialdiarekin etengabeko indarrarekin (5-8N 5-10N estandarra baino% 20 hobea);\nKodea Barrutia Graduazioa A B C L W H Zehaztasuna\n4111-8105-A 0-25 0,01 31 29.5 φ6.5 133 58,5 φ18 0,004\n4111-5105-A 0-25 0,001 31 29.5 φ6.5 133 58,5 φ18 0,004\nItemaren zenbakia: 4111-8105-A\nGraduazioa: ± 0,01 mm / 0,0004 "\nZehaztasuna: 0,004 mm / 0,0001575 "\n• Zorrotz egina DIN 863 arauaren arabera;\n• Ardatzaren haria gogortu, ehotu eta harrapatu, azken zehaztasuna lortzeko;\n• Buruaren blokeoarekin;\n• Inguruma neurtzeko erabilitako karburo berezi berria, karburozko punta erortzeko ohiko erabileraren ordez. Ingudearen eta buruaren neurtzeko aurpegiek zuzenean harremanetan jartzen dira neurtu nahi den objektuarekin, hau da, 2 gainazal horiek txirbilak izaten dituzte. Karburo puntadunek mikrometroaren bizitza erabiltzea nabarmen handitzen dute;\n• Zehaztasunezko Lurzorua Altzairu Steel Steel hariztatzeko hagaxka, aleazio / karbono altzairuzko hariztatzeko hagaxka ordezkatzen duena gehienbat industrian;\n• Gradazio argiak laser bidez grabatutako satinatutako kromo akaberan irakurtzeko erraz;\n• Etengabeko indarra lortzeko trinketa gelditzearekin (5-10N-ko 5-10N-ko estandarra baino% 20 hobea), babestu zehaztasun handiko gailua arreta handiagoz. Mikrometroa estutzean, trinketak modu eraginkorrean geldiarazten ditu ardatzean kalteak sor ditzaketen indar larriak;\nGure mikrometroak ondo funtzionatzen du egurra lantzeko, bitxiak egiteko eta abarretarako, oso erabilia etxeko, industriako eta automobilgintzako arloetan, aukera bikaina mekanikari, ingeniari, zurgintza, zaletu eta abarrentzat ...\n1 x Kanpoko mikrometroa\nDASQUA Profesionala hazbeteko / metriko lodiera neurtzeko ...


Saint-Martin-d'Écublei - Wikipedia, entziklopedia askea.\nSaint-Martin-d'Écublei Frantziako udalerria da, Orne departamenduan dagoena, Normandia eskualdean. 2013an 568 biztanle zituen.\n48° 47′ 26″ N, 0° 40′ 40″ E / 48.7906°N,0.6778°E / 48.7906; 0.6778Koordenatuak: 48° 47′ 26″ N, 0° 40′ 40″ E / 48.7906°N,0.6778°E / 48.7906; 0.6778\nSaint-Antonin-de-Sommaire, Saint-Sulpice-sur-Risle, Chéronvilliers, Rugles eta Saint-Nicolas-de-Sommaire\n325 (%50.3) 326 (%50.5)\n2007an Saint-Martin-d'Écublei udalerrian erroldatutako biztanleak 568 ziren. Familiak 201 ziren, horien artean 33 pertsona bakarrekoak ziren (12 bakarrik bizi ziren gizonak eta 21 bakarrik bizi ziren emakumeak), 82 seme-alabarik gabeko familiak ziren, 78 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 250 etxebizitza zeuden, 209 familiaren etxebizitza nagusia ziren, 30 bigarren erresidentzia ziren eta 11 hutsik zeuden. 246 etxeak ziren eta 4 apartamentuak ziren. 209 etxebizitza nagusietatik 166 bere jabearen bizilekua ziren, 40 alokairuan okupaturik zeuden eta 3 doan lagata zeuden; 3 etxek bi gela zituzten, 18 etxek hiru zituzten, 53 etxek lau zituzten eta 136 etxek bost zituzten. 197 etxek euren parking plaza propioa zuten azpian. 69 etxetan ibilgailu bat zegoen eta 125 etxetan bat baino gehiago zituzten.\nSaint-Martin-d'Écublei udalerriko biztanleria-piramidea 2009an .\n2007an lan egiteko adina zuten pertsonak 390 ziren, horien artean 285 aktiboak ziren eta 105 inaktiboak ziren. 285 pertsona aktiboetatik 264 lanean zeuden (136 gizon eta 128 emakume) eta 21 langabezian zeuden (7 gizon eta 14 emakume). 105 pertsona inaktiboetatik 36 erretiraturik zeuden, 40 ikasten zeuden eta 29 "bestelako inaktibo" gisa sailkaturik zeuden.\n2009an Saint-Martin-d'Écublei udalerrian 230 unitate fiskal zeuden, 603 pertsonek osaturik. Pertsona bakoitzeko diru-sarrera fiskalaren mediana urteko 18.731 euro zen.\n2007an zeuden 10 komertzioetatik, 1 bestelako produktu industrialen fabrikazioko enpresa zen, 6 eraikuntza enpresak ziren, 1 ibilgailuen saltze eta konpontze enpresa zen, 1 garraio enpresa zen eta 1 zerbitzu enpresa zen.\n2009an zeuden norbanakoentzako 5 zerbitzu publikoetatik, 3 iturginak ziren, 1 argiketaria eta 1 eraikuntza enpresa.\n2000. urtean Saint-Martin-d'Écublei udalerrian 11 nekazaritza-ustiategi zeuden, 236 hektarea erabiltzen.\nSaint-Sulpice-sur-Risle (2,1 km)\nRugles (4,1 km)\nSaint-Antonin-de-Sommaire (4,5 km)\nSaint-Michel-Tubœuf (4,6 km)\nL'Aigle (4,6 km)\nBois-Arnault (4,7 km)\nChéronvilliers (4,8 km)\nSaint-Nicolas-de-Sommaire (5,4 km)\nAzken aldaketa 17 martxoa 2021(e)an, 07:02(e)tan\nOrriaren azken aldaketa: 17 martxoa 2021, 07:02.


Hepyc enpresa gipuzkoarrak hariztatzeko fresak garatu ditu - Ekonomiaren KZ\nHepyc enpresa gipuzkoarra txirbil-harroketa bidezko ebaketa-tresnetan espezializatuta dago duela 75 urtetik. Sofía Taboada Gómez Hepyc-eko Marketin zuzendariak azaldu duenez, “edozein metal mota lantzeko tresnak fabrikatzen ditugu, 800N/mm2 baino gutxiago duten altzairu bigunak eta 65 HRC-ko altzairu gogorrak besteak beste, altzairu herdoilgaitzetatik, aleazioetatik, superaleazioetatik eta fundizio-prozesutik pasata”. Mota horretako metalen mekanizazioa hainbat modutan egin daiteke: zuloak, barautsen bidez; hariak, hariztatzeko arrak erabiliz; fresatuak edo artekatuak, fresen bidez; abeilanatuak, hurrupatzaileekin; eta eskariatuak, eskariatzaileen bidez.\nEnpresak tresna berri bat merkaturatu berri du: interpolazio bidez hariztatzeko fresak, material oso gogorrekin operazio bakar batean hariztatu eta bizarra kentzen duena. “Metal Gogor Integral (HM-MD) materialarekin fabrikatuta daude, eta TiAlCN geruza anitzeko estaldura du (Titanio-Aluminio karbonitruroa); horri esker, 500ºC-ko tenperatura maximoak jasan ditzake”, zehaztu du Marketineko zuzendariak. Gainera, fresak 15º-ko geometriarekin fabrikatzen dira, eta propietate horrek hausteko probabilitate txikiagoa ematen dio mekanizazio-prozesuan. Azken batean, interpolazio bidez hariztatzeko fresa horiek ia material mota guztietarako egokiak dira, baita 50 HRC baino gehiagorako ere.\nHernaniko enpresan hariztatzeko gailu sorta oso handia nabarmentzen da, bereziki Hunix arrak. Sofia Taboada Gómezek zehaztu duenez, “gure produktuek piezak mekanizatzeko balio dute hainbat sektoretan, hala nola aeronautikan, trenbide-sektorean, automobilgintzan, energia berriztagarrietan, ontzigintzan edo makina-erremintan.\nIndustria 4.0 kontzeptuan oinarritua\nProdukzio guztia bere fabrikazio-zentro aurreratuan ekoizten da. Marketineko arduradunaren arabera, “Industria 4.0 kontzeptuan oinarritzen da, azken belaunaldiko makineria eta teknologia baitu ebaketa-tresnak eta, bereziki, hariztatzeko arrak fabrikatzeko”. Apustu horrekin kalitate handiko produktuak eskaintzen ditu, modu eraginkor eta produktiboan, mundu mailan lehiakorra izateko ezinbesteko baldintzak.\nHepyc-ek 28 langile ditu, eta ia 6,5 milioi fakturatzen ditu urtero; horietatik % 20 esportazioetatik datoz. “Gaur egun 30 herrialde baino gehiagotan dugu presentzia. Eta, Europa inguruko herrialdeetan zentratuta gauden arren, gero eta gehiago saltzen ari gara Latinoamerikan eta Asian”, Marketineko zuzendariak dioenez.\nEtorkizunari begira, Hepyc-ek helburutzat hartu du “enpresa gehiago digitalizatzea eta merkatu berrietan sartzea, digitalki zein tradizionalki”, Saioa Taboadak aurreratu duenez.\n← Scrapad Eibartik 70 herrialde baino gehiagotara eman du jauzia\nEspainiako Gobernuak ez du gasaren muga aste honetan ere onartuko →


Glukagoi - Wikipedia, entziklopedia askea.\nglucagon receptor binding (en)\nsecretory granule lumen (en)\nnegative regulation of execution phase of apoptosis (en)\ncellular response to glucagon stimulus (en)\npositive regulation of calcium ion import (en)\nfeeding behavior (en)\npositive regulation of protein kinase activity (en)\nadenylate cyclase-modulating G protein-coupled receptor signaling pathway (en)\nprotein kinase A signaling (en)\npositive regulation of insulin secretion involved in cellular response to glucose stimulus (en)\nresponse to starvation (en)\nGlukagoi 29 aminoazido dituen hormona peptidikoa da, gluzidoen metabolismoan jarduten duena. Bere pisu molekularra 3.485 daltonekoa da, eta 1923an aurkitu zuten Kimball eta Murlin zientzialariek. Pankreako Langerhansen uhartetxoetako alfa zelulek jariatzen dute.\nBere egitura primarioa honako hau da:\nGlukagoiak intsulinaren aurkako efektua du: odolean dagoen glukosa kopurua igotzen du. Horretarako, gibelean dagoen glukogenoaz jarduten du, glukogeno horren hidrolisia bultzatuz (glukosa sortzeko). Bestalde, glukolisia inhibitzen du (hots, glukosaren oxidazioa).\nOrganismoak odolean glukosa gehiago behar duenean glukagoiaren sintesia areagotzen du. Adrenalina hormonaren jarduera glukagoiaren antzekoa da, glukosaren kontzentrazioa odolean ere igotzen baitu.\nNúmero CAS: 9007-92-5\n2. kromosomako giza geneak\nOrriaren azken aldaketa: 25 azaroa 2021, 19:24.


Frontean, alde batetik bestera - Ahotsak.eus\nFrontean, alde batetik bestera\nHizlaria(k): Azueta Obieta, Inazio\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan AMO-004-001 kodeko bideoa nahi duzula aipatzea: ahotsak@ahotsak.eus\nAristimuño batailoiko kide izan zen eta berarekin zegoen Jose Bikandi aipatzen du. Elosun hasita, Ubidean, Oviedoko “Toma de Oviedo”n, Bilbon eta Gorbeian egon zirenekoa kontatzen du. Asturiasen txarto pasatu zuten gosea zela-eta. Beranduago preso hartu eta nazionalekin joan behar izan zuen. Bruneteko batailara eraman zuten eta handik atzera Santanderrera joan zen. Picos de Europan gaixotu ostean, Mirandara etorri zen eta handik Teruelgo bataila ezagunera joatea egokitu zitzaion artilleriatik. Handik Gasteizera eta berriro Mirandara. Alde batetik bestera ibili ostean, azkenean Segovian lizentziatu zen.\n«Batallon Aristimuño», Jose Bikandi tte bijjok laguník andijjenak ixen giñien gerra gustijjen. Juen giñien egundo lelengo <<Elosu>>re, Elosun batalla aundi bat euki giñun ta gero andik erretirei giñien «Ubidea››ra eta gero Ubideatik eruen giñusen ba. .., «Toma da Oviedo», Oviedoko kalien, Jose apurtxu bat atzeratxuau ibili san, ni, an Oviedon eon giñien, da ba, an be baja andijjek euki giñusen, guk, «Eusko Indarra», <<Meabe››, «Larrañaga›› da UGT... «Quinto de la UGT», onek danok ibili giñien arkalas, da an gero ba, apurtu giñuesenien atzera baja andijjek euki giñusen eta gero ba bakixu... Andik etorri giñen barriro, atras, Bilbora. Gero Bilbotik artu giñusen, Gorbeijjara, da Gorbeijjan gausela, ba sartu sien <<nacionalak>> ...Asturiasen, emen bestietan Elosun da orretan ondo, Asturiasetan: txarto; jaten be, ba esebes, ba esba, urrek etorten sien astuekas baserrittarrak, aixei erosten geuntzesan urrek da jan, da eseguen da, aixekin pasetan gaiñun egune ba politto, ba ser..., tirorik eseguen, tirorik oten etzanien ba ederto. Da gero ba asi sienien emendik Donostiatik eurrerasken, eurrerasken, eurrerasken ba, juen giñien berantza da gero or artu giñuesenien ba jaulan, ba gero eurekas juenbier.\n...(Da gero emengue esatie gurusu beste beste alderdikue?)... Emendik eruen giñusan, an juen giñien <<Brunete›>ra, eta gero Bruneten ixen giñun batalla aundi bat ya esestidu sanetik orduko andijjenetaikue da ba, baja andijjek euki giñusen, andijjek eta andijjek, da gero ba, angue akabeu giñunien, ba etorri giñie barriro ba serera, Santanderko frentera, da Santanderko frentetik Asturiaseraño juenintzen ni. Gero Asturiasen eridu, eridu es, gixotu einintzen en «Los Picos Bajos», «Picos de Europa», andik geixotu, tan andik etorri nintzen ospittelera, ba Torrelavegara, da Torrelavegan osatu nintzenien, gero mostien amabost eguneko konbalesentzijje, dajuen giñien gero Burgosera, da Burgosen eingiñusen ilen bete ba an ba txutxerijjak eitten, treneko errekuek utzittu, da andik ortik emendik. Da gero bialdu giñusen andik, serera. «antiarijjuetara», Mirandara, da gero Mirandan, ba, ongiñien e sortzijjenbat illebete edo sera, olakonbat ingo giñusen Mirandan. Da gero ixen san, bakixu... ori...Teruelgo batalla nausijje, da gero selan faltasien artilleruek, ba juen giñien artillerijjas,serera, ba, Teruelera, da Teruelen egingo giñusen, ba, batallie akabeuarte, da batallie akabeute gausela apurtu jjakusan baterijjak, dei aundijjek eitten geñusen, onako metro bateko edurren edo geijjau, da lei andijjekas, ba... esploteu eiaben kañio batek. Da bestiek apurtu abasan. Da gero etorri giñien Bittorijjara eta gero barriro Bittorijjatik bialdu giñusen ostera be anterijjuetara, ba Mirandara, oseake, Mirandan eingiñuen amaika illebete. Gero amaika illebetetik gero, ori Ebroko desastrie ixen sanien ya altzeuabie san barriro onek antearijjuetakuok ta zelan frentie urrinddujen ba altzeu giñusen barriro kuartelera, da gero kuartelien egon giñien ba or, iru-lau illebete edo ba, guardijje gora guardijje bera, guardijje gora guardijje bera, ortxe Bittorijjan egon giñien eta gero, ba, askenengo au Ebro da ori elimineu sanien, Kataluñako frentie akabeu sanien, da asi sanien Valentziarako joten, ba askenengo finala asi sanien, urten giñun barriro frentera, baya gero barriro frentera urten giñunien, ba, esebes, ya selan artuabien Barcelona, Cataluña, Lerida dana artuabien. Gero joabien Valenciara, da Valenciatik ba... artuabien, da Madrillen ba geratu san ba, barruen, esabien, da Madrillen ba geratu san ba, barruen, esabien erresitentzijjarik eiñ. Gero guk artu barriro baterijjak etajuen giñien Toledotik. Baia Toledotik Ciudarreal, bueno, Toledo dana, da gero Ciudarrealgo zati bat, sartu ingo sien bestaldetik da gero ba,... alan juen giñien, da gero ba antxe, akabeu san gerriori, da gerrie akabeusanien, ba, batien leku batera bestien bestera, ba an egoten giñen, askenien ba... lisentzijjeu gíñien zerien: Segovian.\nGerran zorriz beteta\nBonbardaketak Durangon gerra garaian\nAnaiak gerran izandako zorte ona\nMuinoetatik ikusten zuten bonbak nola erortzen ziren Irun aldean\nLukutik Garaira eta gero etxera


Warren de la Rue astronomoa - ZientziaEus\n1989/05/01 Azkune Mendia, Iñaki - Elhuyar Fundazioa Iturria: Elhuyar aldizkaria\nAstronomo britainiar hau 1815. urtean Guernsey-n (Channel Islands-en, Frantziako Cherbourg ondoko irletan) jaio zen urtarrilaren 15ean eta Londresen hil 1889.eko apirilaren 19an. Hil honetantxe betetzen da beraz ehunurteurrena, eta aitzakia hori medio interesgarria deritzogu bere bizitzaren eta astronomiari egin zizkion ekarpenen xehetasun batzuen berri emateari.\nBere ikasketak Pariseko Sainte-Barbe kolegioan amaitu ondoren, Warren De la Rue bere aitaren inprimategian hasi zen lanean, eta bertan 1851. urtean eskutitz-azalak egiteko lehen makina asmatu zuen.\n1852. urteaz gero, bere indar guztiak fotografia astronomikora zuzendu zituen. Ilargiari argazkiak ateratzen lehenengotakoa izan zen, baina egiten zituen argazkiak oso zehatzak zirelako gero hogei aldiz anplifikatzeko aukera izaten zuen. Horrela era iraunkorrean eta askotan teleskopioz begiratuta baino hobeto ikus zitekeen Ilargia.\n1858. urtean, Kew herrian (Londresetik hegoaldera) fotoheliografoa asmatu zuen. Diseinu bereziko teleskopioa zen; egunez eguzkiari argazkiak ateratzeko moduan prestatutakoa. Batabestearen ondoren hartutako bi argazki konbinatzen zituen, eta 1862. urtean Londreseko Nazioarteko Erakusketan Ilargiaren eta Eguzkiaren argazki estereoskopikoek arrakasta handia izan zuten.\n1860. urtean Espainian erabateko Eguzki-eklipsea ikustera egindako txangoa zela eta Ilargiaren diskotik kanpora ateratzen ziren zorrotada gorriak Eguzkiarenak (eta ez Ilargiarenak) zirela frogatu zuen.\nBi hamarkada lehenago Schwabe-k Eguzkiaren orbanez egindako adierazpenekin batera, De la Rueren aurkikuntza hark Astrofisikari hasiera eman ziola esan daiteke. Fisikaren adar hau, Eguzkia aztertuz hasi zen eta gero Secchi-ren espektroskopioaren bidez beste izarrak ikertzeari ekin zioten.\nDe la Rue ordea, kimika eta elektrizitateaz ere kezkatua zegoen; lanpara elektrikotako platinozko harizpiez eta gasetako deskarga elektrikoez batez ere. Bateriekin egindako saiakuntzen ondorioz, zilar klorurozko zelulak asmatu zituen.\nLondreseko Royal Societyko kide aukeratu zuten 1850. urtean eta 1864.ean Erret Domina eman zioten. Astronomiako Erret Elkarteako partaide ere bazen 1862. urteaz gero. Baita Frantziako Zientzi Akademiakoa ere. Argitaratu zituen lanetan, Researches on Solar Physics izenekoa da aipagarriena.\nA. F. Möbius eta H. S. Jones\nHubble teleskopioa martxan


Deskonfinamendua – Gizapedia\nDeskonfinamendua larrialdi egoera batean ezarritako konfinamendu eta itxialdiko neurrien ondoren ezartzen diren arintze neurriak dira, normaltasunera heldu arte. Terminoa COVID-19 pandemian erabii zen bereziki, konfinamendua bertan behera uzteko pausoz pausoko egoera multzoa izendatzeko.\nBeste hizkuntzetan: ingelesez, reopening; gaztelaniaz, desescalada, desconfinamiento.\nSoziologian, konbentzionalismoa gizartean indarrean dauden printzipio, arau moralak, ohitura eta usadioak normalak edo zuzenak direla aldezten duen jarrera edo sinesmena da, ordena soziala bermatze aldera. Artean eta literaturan…\nSoziologian, emulazioa pertsona batek beste pertsona edo gizatalde baten portaerak eta ekintzak imitatzea da, pertsona horren mirespenez edota gizatalde horretara bildu asmoz. Emulazioa beraz, sozializazio eta mugikortasun sozialerako…\nKonfinamendua (latinezko confinis hitzetik, literalki "muga egiten duena") gobernuaren edo botere judizialen aginduz pertsona, talde, biztanlego osoa edo horren kolektibo batzuk toki edo herri batean egon eta bertatik…


Euskarazko komunikazioan sei sariak argituak\n2019ko azaroaren 17a, igandea | Ordua Euskal Herrian 19:26:56\nEguzkiaren Â«epeleanÂ» -lorategiko azalore apaingarriek bezperatik urtu gabeko elur txapela zuten-, bazkalorduan gonbidatuak hurbiltzen hasi ziren koktelerako. Esperientzia handiena zutenek ezker-eskuin begiratzen zuten Argia Sariak jasoko zituztenak igarri nahian. Bateren bat asmatuko zuten, baina postrera arte itxaron beharko zuten denak jakiteko. Azpizuna piper eta ilarrekin jan orduko Kike Amonarriz sarietako aurkezleak Argiako zuzendari Xabier Letonari eman zion hitza. Egoera politikoari egin zion erreferentzia, euskal kulturaren ekosistema ahula mundu politikoan gertatzen denari estu lotua dagoela adieraziz. Kazetariaren lanbideaz eta euskarazko komunikabideen kontsumoaz aritu zen ondoren. Etxeko kontuez ez zen ahaztu eta bi gauza nabarmendu zituen. Batetik, joan den udako Boliviarako bidaia probestuz, Sareko Argian bideoak jarri izana. Bestetik, hain justu, Sareko Argiak hamar urte beteko dituela aurten.\nAnton Mendizabal eskultorearen sei sariak mahai gainean zeuden eta bazkaltiarrak sariak merituak egin dituenaren eskuetan ikusteko zain. Bada, ez pentsa hain azkar argitu zirenik sariak, saritu ia denek hitzaldi luzeak eskaini zituzten, egindako merituak ondo azaldu nahian edo.\nIKTeroek, hau da, Ordiziako Jakintza Ikastolako Maite GoÃ±i eta Jokin Lacalle irakasleek eta Manu Olano zuzendariak, pozik hartu zuten Sareko Argia Saria. Prentsa idatziko saria Felix Ibargutxi kazetari legazpiarrak bihotzez eskertu zuen. Oarsoaldeko Euskara Batzordeko kideak gustura ziren, bere xumean, eskualde mailan egindako kanpaina saritu zutelako publizitate atalean. Telebista Saria jaso zutenekin, Nagore Aranburu eta Mikel Pagadizabalekin, barre pixka bat egiteko aukera izan genuen, Wazemank saioarekin egiten dugun bezala. Irratia Saria Nafarroa Behereko Irulegiko Irratiaren sortzaileetakoa den eta oraindik esatari lanean ari den Jojo Bidartek jaso zuen. Eta aurten ere, Merezimenduzko Saria banatu du Argiak, merezi duenik badela uste duelako. 25 urte bete ditu iaz AEK-k argitaratzen duen Aizu! hilabetekariak eta EÃ±aut Mitxelena aldizkariko koordinatzaileak mende laurdenean lanean aritu diren 400 kolaboratzaileei eta euskara ikasten ahalegindu diren guztiei eskaini zien saria.\nUrtero bezala, ondorengo postreak eta kafeak gizarte, politika eta kulturako jendea berriketa patxadatsura animatu zituzten.


ALDEE » Blog Archive » E-irakurtzeko eskubidearen alde liburuaren egunean\nEscrito el 8 mayo 2014 – 11:56 | por admin\nAldee beste Europako eta Espainiako bere arlo profesionaleko beste elkarterekin batera kanpaina bat bultzatzen ari da liburutegietan e-irakurzeko eskubidearen alde.\nHonen harira, apirilaren 23an, liburuaren eguna, Aldee-k egin zuen kontu honen inguruan aldarrikapen bat Euskadi Irratian. Aldee-ren idazkariak, Ane Arroitajauregik kanpaina honetako nondik norakoak plazaratu zituen. Era laburtu batean hauexek dira kanpaina honen lerro nagusiak:\n* Gure erabiltzaileei formatu elektronikoan nahi diegu eman argitaratutako azken nobedadeen berri, paperezkoen berri ematen genien bezalaxe.\n* Bidezkoak diren prezio eta erabiltzeko baldintzatan nahi ditugu erosi liburu elektronikoak.\n* Nahi dugu egileek bidezkoa den ordaina jasotzea liburu elektronikoaren maileguagatik ere, paperezkoagatk jasotzen duten moduan.\n* Gure nahia da hiritar guzti-guztiek –eta ez soilik ordaindu dezaketenek– liburu elektronikoetarako sarbide irekia izan dezaten biblioteketan.\n* Indarrean dagoen Jabetza Intelektualari buruzko Legearen arabera, editoreek uko egin diezaiokete liburu elektronikoz bibliotekak hornitzeari.\nEtiquetas: E-book, Liburutegiak / Bibliotecas


Jose Migel de Baraandiaran Beka Eusko Ikaskuntzak sortu zuen 1980an, Arabako, Bizkaiko, Gipuzkoako eta Nafarroako Diputazioekin batera. Sorreratik, xede nagusia izan da Euskal Herriko Historiaurre-Arkeologia eta Antropologia-Etnografiarekin zerikusia duten lanak bultzatzea, eta ordurtik hona lortu diren emaitzak oso aberatsak izan dira.\n2020ko Barandiaran Beka\n2019ko urriaren 28an irekitzen da 2020ko Barandiaran Ikerketa Bekara aurkezteko epea. Euskal Herriko Arkeologia gaia lantzea du helburu nagusi. Interesatuek, azaroaren 30 bitartean izango dute interesatuek euren proposamenak aurkezteko epea.\nJose Miguel de Barandiaran Fundazioak bultzada eman nahi die ikertzaile gazteei zein hasiberrie. Hori dela eta, dei berezia egin nahi die euren proposamenak bidal ditzaten. Horrez gain, "soilik argitaratu gabeko lanak eta izaera propioa dutenak finantzatu ahal izango dira, eta ez neurri handiagoko beste proiekturen baten zati direnak, ezta aurretik bestelako finantziazioren bat dutenak ere".


| Gaur zugatik eta bihar nigatikeuskaljakintza\nBy Ainhoa Barandiaran on 2012(e)ko azaroak 6 in arazoak, gizartea\nodola (FlickrCC, Abhishek Jacob)\nOdola zain eta arterietatik barrena doan eta gizabanakoaren organismoan behar-beharrezkoa den likido gorria da, eginkizun garrantzitsuak betetzen dituena hainbat arlotan. Elikagaiak edota oxigenoa garraiatzen ditu gure organismoan zehar beste eginkizun askoren artean eta beharrezkoa dugu bizi ahal izateko. Hori horrela izanik, edozein egunetan, zoritxarrez, gure inguruko edonori gerta lekioke odolaren beharra izatea, edota geuk izatea behar hori. Gogoz hartuko genukeela, iruditzen zait, edonorena bi aldiz pentsatu gabe, premia izango bagenu. Baina zer gertatuko litzateke odol hori eskuratzeko aukera izango ez bagenu, odol-emaile gutxi daudelako? Eta zer, gure bizia arriskuan egongo balitz? Egoera honetan jartzen dut sarritan neure burua, eta ohartzen naiz oso garrantzitsua dela odol-emaile izatea. Gaur zugatik, bihar nigatik.\nIldo beretik, noizean behin odola emanez jende asko lagundu dezakezula jakitea harro egoteko modukoa dela iruditzen zait. Hori oso garrantzitsua izan daiteke norbanakoarentzat. Hamar minutu besterik ez dira, eta, ahalegin hori eginez, bizi bat salba daitekeela jakite hutsak ulertarazten dit zein garrantzitsua den emaile izatea.\nSarean informazio bila nenbilela jakin dut abesti bat egin dutela Argentinan, odol-emaile izatearen arrazoi esanguratsuenak adieraziz. Interesgarria iruditu zait abestiarekin helarazi nahi duten mezua, jendea odol-emaile izatera bultzatzen baitute:\n“Donar es dar la vida, es dar amor, es la salida, es un comienzo para que estemos mejor”.\nKontua da honetan lanean ari direnek aspaldi iragarri dutela jende gehiagoren beharra dagoela, hau da, jende gehiagoren borondatea edo nahimena behar dutela odola emateko garaian. Jende berriaren premia dute; izan ere, adin batetik aurrera odola eman ezinik geratzen dira asko eta asko gaixotasun ezberdinengatik, horrela emaile kopurua jaitsiz.\nEgin zaitez odol-emaile (FlickrCC, _Matt_T_)\nZoritxarrez, asko daude emaile izan nahi luketenak eta arrazoi ezberdinengatik, gaixotasunen bat dela medio, ezin dutenak.\nJende askoren aitzakia da izua; halere, nire ustez, ezinak ez du legerik. Ez horixe! Beldurrak gainditu behar ditugu, laguntza handia eman dezakegulako eta oso garrantzitsua izan daitekeelako askorentzat. Egia esan, ni horrelako gauzetarako ez naiz batere ausarta; nolanahi ere, nire beldurrak gaindituz, egunen batean hurrengoa esan ahal izateko egoeran egongo naizen ustean nago:\n“Odol-emaile naiz, zu zergatik ez?”\nAbout Ainhoa Barandiaran\nView all posts by Ainhoa Barandiaran →\narazoa, gizarteak, odol-emaileak, osasuna


Jean-Jacques Etxeberri: «Lobbyek beren saltsa egiten dute nahi duten bezala, maleruski» | Jean-Jacques Etxeberri: «Lobbyek beren saltsa egiten dute nahi duten bezala, maleruski» – iparraldekohitza\nmaiatza 7, 2021\nJean-Jacques Etxeberri: «Lobbyek beren saltsa egiten dute nahi duten bezala, maleruski»\nJean-Jacques Etxeberri – Hargintza arloko enpresaburua\nKezka handiak piztu dituzte eraikuntza munduan zur, burdin eta materia batzuen gutitzeak eta prezio emendatzeek. Zuberoan 40 bat langileko hargintza enpresa bat du Etxeberrik, eta egoerari adi-adi dago.\nAzkarki emendatu dira azken hilabeteetan eraikuntzako materiak. Bereziki, zura, burdina eta polipropilenozkoak. Jean-Jacques Etxeberri (Urdiñarbe, 1958) hargintza enpresa bateko buru da Urdiñarben, Ofizialeen Ganberako hautetsi eta Eraikuntzako Federazioko lehendakariorde Pirinio Atlantikoetako sindikatuan. Adi-adi begiratzen dio arazoari. Zuberoan 40 laguneko enpresa bat du.\nNondik jin da lehengaien prezio emendatze hori?\nBadakigu Kanadako egurraren prezioa goratu dela. Prezioak kasik doblatu dira. Badira arrazoi ezberdinak: Kanadako egur zinez arrakastatsu hori amerikarrek eta Txinak blokeatzen dute, zinezko galdeak baitira bi erresuma horietan eta horiek dute gehienik ordaintzen —orduan, lehentasuna haiek dute—; gero, egur mota batean intsektu egur-jale arrangura bat izan da, barbalot eli batek atakatu baitute. Eritasunak izan dira Alemanian eta Kanadako eskualde batzuetan —horiek dira hornitzaile gehienak Frantziarako—. Suezko kanalean izan den arrangurak blokeatu ditu beste kontainer itsasontzi andana bat. Erran nahi du aste baten barnean genituen gauza eli batzuk, orain, kasik zortzi-hamar aste behar direla iguriki.\nPrezioen emendatze azkarra eragin du?\nEgurren prezioa igan da, eta burdinarena ere bai. Burdinarena, %20-30. PVC edo polipropileno horiena, %15-20; hori ere AEBek eta Txinak lehentasuna dutelako.\nCOVID-19ak ez du eraginik izan?\nHori aparte da. AEBek beren ekonomiaren arrabultzatzeko hartu dituzten neurriak badira gehiago. Gero, COVID-19ak izan du bere eragina. Etxegintzako enpresetan, momentuan, lana bada, baina ekarri ditu traba eli batzuk: guk badugu ekipa oso bat blokeatua, zeren eta mutiko gazte batek atzeman du COVID-19a, eta hamar lagun, bizpalau egunez gutienez, etxean geldituko dira.\nEz ote du agerian uzten eraikuntzak urrunetik jinarazi lehengaiekin duen menekotasuna?\nBai, bai… Horrek frogatzen du badela lan alimalea egiteko; sobera gauza kanporatu dugula eta ez dugula gehiago hemen produzitzen. Ez dakigu gehiago lan egiten hemengo gauzekin. Agian, xendra berri batzuk irekiko ditu. Berrikuntza sailean balitzateke ikerlan bat egiteko. Eredu eli batzuk baditugu arra-ikusteko.\nHargintzan ere hala bizi duzue?\nGure hein txipian, gisuarekin-eta lan egitez, arramoldatzean–eta lekuko gaiak arrabaliatzez, ez dugu gehiago barreiatzerik egiten, baina deseraikuntza erdaraz erraten den bezala; erran nahi baita arrabaliatzen ditugula gai eli batzuk. 60 urtez sobera gauza trauka-trebes baliatu ditugula agertzen da sekula baino gehiago.\nLehengaien hornikuntza arazoek zer eragin dute engaiatu obretan?\nGibelatzen ditu obra eli bat. Jakitez, audela, langile eskasa badugula gure ofizioetan.\nLana baden seinale?\nBai, momentuz bada lan. Baina ez dakigu zer ondoramen izanen duen COVID-19ak. Momentuan, enpresak sustengatuak gara, etxegintzan utzi gaituzte lanean segitzen —eta gauza ona zen—, baina zer ondoramen izanen den, hori?\nOfizialeek, eskastearen beldurrez, material anitz sarrarazi dute; ez ote du are gehiago tiran ezarriko hornikuntza?\nBistan dena! Audela, ez dute denek ahala ekonomikorik erreserba horien biltzeko. Enpresa gotor batzuek ahalak ukanen dituzte material horien biltzeko. Enpresa txipiek komunzki hartzen dute beharraren arabera, zintzoki. Konfinamendu denboran, ikusi ziren jendeak saltegietara joaten eta jatekoa hartzen kasik hiru hilabeterendako, usaian zortzi egunendako hartzen zutelarik. Orduan, merkatu oro kordokarazten da, faltsutzen. Bistan da kaltegarri izanen dela hori ere.\nOfizioko ordezkari bezala zerbait abiatu duzue?\nEraikuntzako Federaziotik gutun eli bat egin dira. [Pirinio Atlantikoetako] Departamenduan 650 bat enpresa badira federazioan, eta, denen artean, 15.000 enplegu. Gutunak joan zaizkie departamendu, herri elkargo, herriko etxeetara, erranez beharko zutela kontuan hartu materialaren beranta, eta, ber denboran, prezio gorakada.\nZer egin dezakete?\n[Merkatu publikoetan] Kontuan hartzen ahal dute prezioen gorakada eta gehiago ordaintzen ahal; ez daitezela lehen aitzinkontuarekin egon. Epeetan ere —lan baten egiteko epeak beti tiran direlako—, materiala ez baldin bada heldu, kontuan har dezatela berantze eta gibelatze hori. Adibidez, deliberatu bagenu zahar etxe bat iraileko egitea, materiala ez ukaitez, heldu den abenduko izan dadin.\nZigor saririk ez ukaiteko?\nPartikularrei ere emendatuko zaizkie obretako prezioak?\nEginen diren aitzinkontu berrietan bai, baina jadanik eginik direnetan zaila izanen da gorakada hori ezartzea. Eginahala egiten da pribatuan prezioen errespetatzeko; baina hein batetik harat, gorakada badelarik, erraten dugu: «Ezin dugu beste maneraz egin».\nEstatuek ez dute eskurik prezioen hein bat menperatzeko?\nEz, hor lobbyek dute egiten beren merkatua. Saint Gobain bezalako egitura handiak hartzen baldin badituzu, munduko merkatua erregulatzen dute. Horretan ohartzen zara ez dutela indar handirik botere publikoek. Burdinan, badira bizpalau saltzaile handi munduan eta horiek dute oro arautzen. Isolamendu materialetan berdin. Beren saltsa egiten dute nahi duten bezala, maleruski.\nLehengaien ekoizpena birtokiratzeko gogoetarik badea?\nEz da ekoizpen sail bat gauetik biharamunera lekuan ezartzen. Ikusten delarik etxegintzan zenbat egur baliatzen den… Lehen baziren segeria txipiak herrietan, baina oro desagertuak dira. Orain kanpotik sarrarazten da, merkeago da, tratatua; eta erraten dute hemengo egurra ez dela kalitatezkoa. Hain gara lotuak munduko merkatuari, hor baikara ohartzen kristoren dependentzia badela; den mendreneko aldaketa gertatzen bada munduko merkatuan, segidan sentitzen dugu gure enpresa txipietan ere. Ez da gauza handirik egiten ahal; non ez diren gauza eli batzuk hemen sorrarazten eta arrapartiarazten hurbileko merkatuak, baina hori ez da urte batetik bestera egiten, hamarkada bat behar da bederen.\nEtxebizitzaren kanpaina abiatu du Hendaiako gaztetxeak\nJoseba Otondo: «Proiektua geldituko da herritarrek erabakitzen badute geldituko dela»\nBoz giroa dute berriz Arbonan ekaina 11, 2021\nXiberoots, disko berriarekin ekaina 11, 2021\n“Ez genuen sinesten; uste genuen tronpatu zirela” ekaina 11, 2021\nEuropako laborantza politika, diru laguntzetan argiki bideratua ekaina 11, 2021\nMattin Irigoien: “Nor da efiziente ekonomikoki, ez bada diru laguntzarik ez duena?” ekaina 11, 2021


Ekitaldia egin dute Joxe Arregiren omenez, bere heriotzaren 38. urteurrenean - Zizurkil - Tolosaldeko ataria\nEkitaldia egin dute Joxe Arregiren omenez, bere heriotzaren 38. urteurrenean\nIrati Urdalleta 2019-02-17 15:22\nEspainiako poliziaren eskutik jasandako torturen ondorioz hil zen Joxe Arregi duela 38 urte, bederatzi egunez inkomunikatuta egon ostean. Gaur eguerdian omenaldia egin diote Zizurkilen\nDantzan, poemak errezitatuz eta akrobaziak eginez omendu dute Joxe Arregi bere izena daraman Zizurkilgo plazan. Otsailaren 13an 38 urte bete ziren Espainiako poliziaren torturen ondorioz Arregi hil zenetik. Ekitaldira bertaratutakoek ez dutela ahazten esan dute eta Arregiren lorratzak oraindik hemen jarraitzen duela: “Memoria gordinaren gainean irribarre bat landatuko diagu. Iritsiko delako eguna , hirea, gurea, herri honena”, azpimarratu dute Arregiri eskainitako poeman. Ekitaldia loreak eta argizaiola eskainiz amaitu dute, eta ondoren, Urkamendi elkartera joan dira bazkaltzera.\nJoxe Arregiri eskaini dioten poema


Auzitegi Nazionalak ez du onartu Sanchez eta Cuixarten helegitea\nSanti Vila kalean da, 50.000 euroko bermea ordainduta\nGeneralitateko Enpresa kontseilari ohiak aukera izan du bermea ordainduta espetxetik ateratzeko, Generalitateko kontseilari kartzelatuek ez bezala. Vilak dimisioa aurkeztu zuen Kataluniako Parlamentuak independentzia deklaratu aurretik. Lamela epailearen ustez, ez dago leporatzen zaizkion delituak berriz egingo dituen arriskurik.\nEspainiako hiru polizia, kontseilariak iraintzen\nFiskaltzak artxibatu egin du CUP legez kanporatzeko eskatzen zuen salaketa\nHerritar batek jarri du salaketa, eta CUP "desegiteko" eskatu du, "indarkeria ekintza baieztagarriak" egin dituela eta Espainiako Konstituzioaren aurka jardun duela argudiatuta. Artxibatu egin duela esan du fiskaltzak, baina alderdi independentistak legez kanporatzeko salaketa gehiago iragarri ditu Vox alderdiak.\nPolizia zaintza ezarri die Gorenak Parlamentuko Mahaiko kideei\nAmore eman gabe erasoari aurre egitera deitu du subiranismoak\nJunts Pel Sirentzat, «hutsengindako estatu bat» da Espainia, gaur egun. PPk eta PSOEk botere banaketa defendatu dute. Europak ez du gertatutakoa baloratu nahi izan\nIrribarreen iraultza, belztuta\nKartzelatzeek eragindako tristura itxaropen eta borrokarako tresna bihurtuz, milaka lagunek parte hartu dute presoen askatasunaren aldeko agerraldietan Katalunian.\nEstatu judua eratzea ahalbidetu zuen deklarazioa kritikatu dute Palestinan\nNetanyahu Mayrekin bildu da Londresen, Balfourren Adierazpenaren mendeurrena dela eta\nRaqqako emakume gerrillarien borroka\nSara de Ceano-Vivas Nuñez\nEstatu Islamikoak Sirian izandako hiriburua berriki askatu dute gerrillariek, eta lehen-lehen lerroan aritu dira borrokan, elkar hartuta, hainbat emakume kurdu, arabiar eta asiriar... BERRIAk haietako batzuekin hitz egin du Raqqan.


Uruguaiko San Joseko Euskaldunak Euskal Etxeak Jose Mendiague bertsolaria gogora ekarri zuen — Euskal Kultura\nHemen zaude: Hasiera → Albisteak → Uruguaiko San Joseko Euskaldunak Euskal Etxeak Jose Mendiague bertsolaria gogora ekarri zuen\nUruguaiko San Joseko Euskaldunak Euskal Etxeak Jose Mendiague bertsolaria gogora ekarri zuen\nUruguaiko San Jose herrian bizi izan zen XIX. mendean Jose Mendiague euskal bertsogile famatua eta San Joseko Euskaldunak Taldeak hitzaldi batekin gogora ekarri zuen berriki 'Diasporako Bertsolaria' bezala ezaguna dena. Horrez gain, elkarteak Rosarioko Argentinako Euskal Aste Nazionalean parte hartu zuen eta urriaren 17an Montevideon ere izan zen, Eusko Indarra dantza taldearen 30 urteurrena ospatzeko. Horien guztien berri ematen du elkarteak bere buletinaren azken alean.\nSan Jose, Uruguai. 2009an sortu zen egungo San Joseko Euskaldunak Taldea, eta 2010eko abenduan onartu zuen Eusko Jaurlaritzak euskal etxe ofizial bezala. Tarte labur honetan ekimen ugari abiatu ditu elkarteak, horien artean euskara, euskal kultura eta dantza ikastaroak. Berrien zabalkuntzan ere lan esanguratsua egiten du euskal etxeak, eta larunbatero herriko irrati batean egiten duen irratsaioaz gain, bi hilabetero barne buletina bidaltzen die bazkideei. Azken alean urritik hona egindako ekimenak jasotzen dira, horien artean Rosarioko Euskal Argentinar Astera eta Montevideoko Eusko Indarra dantza taldearen 30. urteurren festara eginiko bidaiak.\nHorrez gain, buletinak Sergio Posada genealogia adituak Jose Mendiagueri buruz urriaren 5ean eman zuen hitzaldiaren berri ere badakar. Arrokiaga herri xiberotarrean Mendiagueri buruzko pastorala prestatzen ari zirela-eta informazio eske idatzi zioten Posadasi, eta horren haritik Alduden jaio eta Argentinan, Txilen eta Uruguain bizi izan zen poetaren bizitzari buruz ikertzen hasi zen. "Jose Mendiague hiri honetako bizilagun oso ezaguna izan zen XIX. mendeko bigarren erdialdera, eta bere sendiak ere arrasto sakona utzi zuen gure gizartean", dio buletineko artikuluak.\nUrrian bertan beste hitzaldi interesgarri bat izan zen San Josen, "La invasión pacífica de los vascos del siglo XIX. Por qué vinieron a Uruguay" izenburuarekin. Hizlari, Hernán Sorhuet kazetari euskal-uruguaitarra, genealogian aditua eta Montevideoko Euskal Erria elkarteko kidea. Amaitzeko, aipatu, San Joseko euskara, euskal kultura eta dantza ikastaroak iragan abenduan amaitu zirela aurtengoz, baina datorren urteko ikastaroetarako izena emateko epea abenduan zehar irekita izango dela. Ikastaroak martxoan berrabiatuko dira.\nSan Joseko Euskaldunen Taldeak euskal etxearen buletinak dioenez, argazkiak "Jose Mendiague San Joseko pilotari batzuekin partida bat jokatu aurretik" islatzen du.\nEuskara eskolei dantza gehituko die Zuzendaritza berritu berria duen San Joseko euskal etxe uruguaitarrak\nGipuzkoako Foru Aldundiko ordezkaritza bat Uruguaiko euskal etxeekin bilduko da Montevideon\nEusko Jaurlaritzaren ofizialtasuna jaso ondoren San Joseko Euskal Etxea, Uruguain, egoitzaren bila ari


Dieta eta mikrobiotaren eragina inmunitate-sisteman – Animalien Osasuna\n2018-10-06 2018-10-26 neikertecnalia Argitalpenak, Blog, Proiektuak\nHesteari loturiko ehun linfoidea (GALT delakoa; ingeleseko Gut-associated lymphoid tissue eratorritako siglak), organismoko organo linfoide zabalena da. Agente patogenoen aurkako borrokan eta jaiotza ondoko inmunitate-sistemaren heltzean du eragina. GALTeko mikrobiotak hesteko muki-mintz mailako inmunitateko garapen eta heltzean parte hartzen du; muki-mintzak kolonizatuz, patogenoen sarrera eragotziz, patogenoen esklusio selektiboan parte hartuz, bide batez, hostalariaren osasunean eraginez. Dietak, digestio-traktuko mikrobiotan, berebiziko eragina du. Beraz, ezin daiteke ezbaian jarri dieta, mikrobiota eta inmunitatearen artean elkar lotura dagoela, baina, lotura honen mekanismoen jakinduria urria da.\nUntxian, GALT, beste ugaztun batzuetan baino garatuagoa dago, antolatutako bi ehun linfoide egitura dituelarik; sacculus rotundus delakoa eta apendize bermiformea. Bi egiturek untxiaren ehun linfoideko %50 osatzen dute. Halaberki, untxietan M zelulen populazioa goraipatzekoa da. M zelulak, hesteko argitik, berezko laminara mikroorganismo eta beste partikula batzuren garraioan espezializatutako zelula epitelialak dira. Berezko laminan inmunitate-zelulekin interakzioak ematen dira, hesteko muki-mintz mailako inmunitate hasieraren arduradunak izanik.\nAnimalia Osasuneko Departamenduko zenbait ikertzaileek Leon eta Manitobako Unibersitateko beste ikertzaile batzuekin batera, dietaren aldaketek GALTeko konposaketa zelularrean nola eragiten duten azaltzen duen artikulua argitaratu dute (esteka). Zehazki, M zelulen eta aktibatutako makrofagoen kopuruan eragina, dietaren arabera, patogenoen esklusio selektiboa indartu edo ahuldu daitekeelarik. Aurkikuntza hauek ekoizpen animalientzat, hala nola, gizakientzat interesgarriak izan daitezke, zenbait gaixotasunen prebentzio edo tratamendu bide berrien diseinua dieta edo/eta mikrobiota aldaketetan ahalbideratu dezaketelarik.